text:
CHIKAMU 5
Chokwadi Pamusoro Pemashiripiti Nouroyi
1. Kudavira mashiripiti nouroyi kwakapararira zvakadini?
“MUAFRICA kupedza nguva kubvunza kana kuine varoyi,” rinodaro bhuku rinonzi African Traditional Religion, richiwedzera kuti “kuvanhu vose vose vomuAfrica, uroyi ichokwadi chisina mubvunzo.” Vaya vanodavira mashiripiti nouroyi vanosanganisira vose vasina kudzidza nevakadzidza zvikuru. Vatungamiriri vezvitendero zvechiIslam nechiKristudhomu vanodavirawo izvozvo.
2. Maererano nezvinodavirwa nevakawanda, masimba emashiripiti anobvepi?
2 Maererano nezvinodavirwa nevakawanda muAfrica, kune simba romudzimu rakavanzika. Mwari ndiye anoridzora. Midzimu nemadzitateguru vanogona kurishandisa. Uye vamwe vanhu vanozivawo nzira yokuritora nayo vorishandisa, zvakanaka (kupinga) kana kuti zvakashata (kutsinga).
3. Chitsinga chii, uye vanhu vanodavira kuti chinogona kuita sei?
3 Zvitsinga zvinotumirwa vavengi. Vaya vanozvishandisa vanonzi vane simba rokutuma zviremwaremwa, zvishiri, nhunzi, nedzimwewo mhuka kunokuvadza vanhu. Zvitsinga zvinowanzodavirwa kuti ndizvo zvinokonzera kurwa, kushaya mbereko, kurwara, uye kunyange rufu.
4. Vakawanda vanodavirei maererano nevaroyi, uye vamwe vaimboroya vakareurura kuti chii?
4 Chimwe chine ukama neizvi uroyi. Mune dzimwe nzvimbo varoyi vanonzi vanosiya miviri yavo usiku vobhururuka, zvichida kuti vanosangana nevamwe varoyi kana kuti vanodya vanhu. Sezvo miviri yevaroyi ichisara yakarara pamibhedha yavo, nyaya idzi dzinowanzotsigirwa nokureurura kwevanhu vanenge vasiya zvokuroya. Somuenzaniso, imwe magazini yomuAfrica inoti vamwe vaimbova varoyi (kunyanya vasikana vari kuyaruka) vanoti: “Ndakauraya vanhu 150 nokukonzera tsaona dzemotokari.” “Ndakauraya vana vashanu nokunwa ropa ravo rose.” “Ndakauraya vakomana vangu vatatu nokuti vakandiramba pasina zvikonzero.”
5. Kupinga kudini, uye kunoitwa sei?
5 Kupinga kunoitirwa kudzivirira mamhepo. Vanopinga mamhepo vanopfeka mazango kana kuti matumwa. Vanonwa mushonga wokudzivirira kana kuuzora pamuviri wavo. Vanocherera mumba mavo kana muvhu midzi inonzi ine masimba okupinga musha. Vanovimba nematumwa ane mashoko omuKoran kana kuti muBhaibheri.
Nhema Nokunyengedza
6. Satani nemadhimoni ake vakaitei munguva yakapfuura, uye tinofanira kuona sei masimba avo?
6 Ichokwadi kuti Satani nemadhimoni ake vavengi vevanhu uye vane ngozi. Vane simba rokudzora pfungwa noupenyu hwevanhu, uye munguva yakapfuura vakatopinda muvanhu nemhuka. (Mateu 12:43-45) Nepo tisingafaniri kurerutsa masimba avo, hatifaniriwo kunyanya kuona masimba iwayo seakakurisa.
7. Satani anoda kuti tidavirei, uye izvi zvinoenzanisirwa sei?
7 Satani inyanzvi yokunyengedza. Anonyengedza vanhu kuti vafunge kuti ane simba rakawanda kupfuura raanaro chairo. Somuenzaniso: Mukurwisana kuchangobva kuitika mune imwe nyika yomuAfrica, varwi vaishandisa gudzanzwi kutyisidzira vavengi vavo. Vasati vatanga kurwisa, varwi vacho vairidza zvombo nepfuti zvakarekodwa nenzira ine ruzha. Vaida kuti muvengi afunge kuti akanga achirwiswa neuto rine zvombo zvakawanda zvine simba. Saizvozvowo, Satani anoda kuti vanhu vafunge kuti ane simba risingaperi. Chinangwa chake ndechokutyisidzira vanhu kuti vaite zvaanoda uye kwete zvinodiwa naJehovha. Ngatimbokurukurai nhema nhatu idzo Satani anoda kuti vanhu vadavire.
8. Ndedzipi dzimwe nhema dzinosimudzirwa naSatani?
8 Dzimwe nhema dzinotsigirwa naSatani ndeidzi: Hapana chinokuvadza chinongoerekana chaitika; chinhu chose chakaipa chisingakonzerwi zvakananga nomumwe munhu chinokonzerwa nesimba rakavanzika. Somuenzaniso, ngatiti mwana afa nemarariya. Amai vake vangaziva kuti marariya chirwere chinotakurwa noutunga. Asi vangadavirawo kuti pane munhu ashandisa uroyi kutumira utunga kuzoruma mwana wavo.
9. Bhaibheri rinoratidza sei kuti Satani haakonzeri zvinetso zvose?
9 Nepo Satani ane simba rokukonzera zvimwe zvinetso, hazvina kururama kudavira kuti ane simba rokukonzera zvinetso zvose. Bhaibheri rinoti: “Unomhanyisa haasi iye unokunda, une simba haasi iye unokunda pakurwa, wakachenjera haasi iye une zvokudya, vanhu vane njere havasi ivo vane pfuma, vanhu vane umhizha havasi ivo vanofarirwa; asi vanowirwa vose nenguva nezvinoitika.” (Muparidzi 9:11) Mumwe mumhanyi mumakwikwi angamhanya kupinda vamwe vose, asi angasakunda. “Zvinoitika” zvisingafanoonekwi zvingaita kuti akundikane. Zvichida anogumburwa opunzika kana kuti anorwara kana kuminyuka. Zvinhu izvi zvinogona kuitika kuna ani nani. Hakusi kuti zvinokonzerwa naSatani kana kuti nouroyi; zvinongoitika zvoga.
10. Chii chinotaurwa maererano nevaroyi, uye tinoziva sei kuti inhema?
10 Nhema dzechipiri dzinosimudzirwa naSatani ndeidzi: Varoyi vanosiya miviri yavo vofamba usiku kunosangana nevamwe varoyi kana kuti kunodya vanhu. Zvino zvibvunze kuti: ‘Kana varoyi vachigona kuita kudaro, chii chacho chinosiya muviri?’ Sezvataona, mweya ndiye munhu, kwete chimwe chinhu chinogona kubuda mumunhu. Pamusoro pazvo, mudzimu isimba roupenyu rinopa muviri simba asi haugoni kuita chimwe chinhu usina muviri.
11. Nei tichiziva kuti varoyi havasiyi miviri yavo, uye unozvidavira here?
11 Mweya kana mudzimu haugoni kusiya muviri kuti uite chimwe chinhu, chingava chakanaka kana chakaipa. Saka, varoyi havagoni kusiya miviri yavo. Havaiti chaizvoizvo zvinhu zvavanoti vanoita kana kuti zvavanofunga kuti vaita.
12. Satani anoita sei kuti vanhu vafunge kuti vaita zvinhu zvavasina kuita?
12 Ko tingati kudini nokureurura kunoitwa nevaya vaimboita zvouroyi? Satani anogona kuita kuti vanhu vafunge kuti vakaita zvinhu zvavasina kuita. Achishandisa zviono, Satani anogona kuita kuti vanhu vafungidzire kuti vakaona, kunzwa nokuita zvinhu zvavasina. Nenzira iyi, Satani anotarisira kutsausa vanhu pana Jehovha uye kuvaita kuti vafunge kuti Bhaibheri harina kururama.
13. (a) Kupinga kwakanaka here? (b) Magwaro anotii nezvemashiripiti?
13 Nhema dzechitatu ndeidzi: Kupinga—mashiripiti anoitirwa kudzivirira kutsingwa—kwakanaka. Bhaibheri harimbotauri kuti kutsinga nokupinga zvakasiyana. Rinoshora mashiripiti ose. Funga nezvemitemo iyo Jehovha akapa rudzi rwevaIsraeri maererano nemashiripiti nevaya vaiaita.
“Musaita mashiripiti.”—Revhitiko 19:26, NW.
“Murume kana mukadzi unosvikirwa, kana uri muuki, zvirokwazvo unofanira kuurawa.”—Revhitiko 20:27.
“Pakati pako hapafaniri kuwanikwa . . . unotenda mashura, kana unoita mazango, kana muroyi, kana n’anga, kana unobvunza masvikiro.”—Dheuteronomio 18:10-14.
14. Nei Jehovha akaita mitemo yairambidza mashiripiti?
14 Mitemo iyi yakajekesa kuti Mwari akanga asingadi kuti vanhu vake vaite mashiripiti. Jehovha akapa vanhu vake mitemo iyi nokuti aivada uye akanga asingadi kuti vave varanda vokutya nemashura. Akanga asingadi kuti vadzvinyirirwe nemadhimoni.
15. Bhaibheri rinoratidza sei kuti Jehovha ane simba rakakura kwazvo kupfuura Satani?
15 Kunyange zvazvo Bhaibheri risingatauri zvose maererano nezvinogona kuitwa uye zvisingagoni kuitwa nemadhimoni, rinoratidza kuti Jehovha Mwari ane simba rakakura kwazvo kupfuura Satani nemadhimoni ake. Jehovha akaita kuti Satani adzingwe kudenga. (Zvakazarurwa 12:9) Cherechedza zvakare kuti Satani akakumbira mvumo yokuedza Jobho uye akateerera yambiro yaMwari yokuti asauraya Jobho.—Jobho 2:4-6.
16. Tinofanira kutarisira kuchengetwa naani?
16 Zvirevo 18:10 inoti: “Zita raJehovha inhare yakasimba; wakarurama unovangiramo ndokuchengetwa.” Saka tinofanira kutarisira kuchengetedzwa naJehovha. Vashumiri vaMwari havatarisiri kudzivirirwa nemazango uye mishonga pamabasa akaipa aSatani nemadhimoni, uye havatyi zvitsinga zvevaroyi. Vashumiri vaMwari vanodavira zvinotaura Bhaibheri kuti: “Nokuti meso aJehovha anotarira-tarira kumativi ose enyika yose, kuti aratidze simba rake kuna iye une mwoyo wakarurama kwazvo kwaari.”—2 Makoronike 16:9.
17. Jakobho 4:7 inotivimbisei, asi chii chatinofanira kuita?
17 Iwewo unogona kuva nechivimbo ichi kana uchishumira Jehovha. Jakobho 4:7 inoti: “Naizvozvo, zviisei pasi paMwari; asi dzivisai Dhiyabhorosi, uye achakutizai.” Kana uchishumira Mwari wechokwadi, uchizviisa pasi pake, uchava nechokwadi chokuti Jehovha achakudzivirira.


c: text/html

text:
ZVOKUITA PAKUNAMATA KWEMHURI
Mwari Anoda Kutibatsira
Mirayiridzo Inoshandiswa Nevabereki: Shandisai zvinhu izvi kuti mudzidze Bhaibheri pamwe chete semhuri.
Dzimwe Nyaya Pachikamu Chino
Kuratidza Ushingi
Dzidzisai vana venyu zvinhu zvinoita kuti munhu ave neushingi.
Kusarudza Kushumira Jehovha
Mirayiridzo iyi inogona kukubatsirai kuti mudzidzise vana venyu zvavangaita kuti vafare pakushumira Jehovha.
Mudzimu Mutsvene Unotipa Sei Simba Rokushumira Jehovha?
Shandisai pepa rino kuti mubatsire vana venyu kudzidza kuti Jehovha anotisimbisa sei nemudzimu mutsvene wake.
ZVOKUITA PAKUNAMATA KWEMHURI

robotstxt: allowed

filter: keep


text:
2 Bhaibheri Rinokubatsira Kugadzirisa Matambudziko
Mamwe matambudziko atinosangana nawo muupenyu anogona kutoramba aripo kwemakore. Bhaibheri rinogona kutibatsira kugadzirisa matambudziko akadaro here? Inzwa zvakaitika kune vamwe.
KUNYANYA KUZVIDYA MWOYO
Rosie anoti, “Ndaigara ndichizvidya mwoyo ndichiedza kufunga kuti ko chakati nechakati chikaitika ndichadii.” Mavhesi api emuBhaibheri akamubatsira? Imwe yacho ndiMateu 6:34 iyo inoti: “Musambozvidya mwoyo pamusoro pezuva rinotevera, nokuti zuva rinotevera richava nokuzvidya mwoyo kwaro. Zuva rimwe nerimwe rinokwanirwa nouipi hwaro.” Rosie anoti zvakataurwa naJesu izvi zvakamubatsira kuti asazvidya mwoyo nezvezvingaitika mangwana. Anowedzera kuti, “Nhamo dzandiinadzo dzakandikwanira, handidi kuzviremedza nekuzvidya mwoyo nezvimwe zvinhu zvisati zvaitika kana kuti zvinogona kutadza kuitika.”
Yasmine ainzwa sekuti haana chaachagona kuita nekuzvidya mwoyo. “Ndaiwanzoita mazuva ndichichema, uye pamwe pacho ndaitadza kurara. Ndainyatsonzwa kuti kuzvidya mwoyo kuri kundikanganisa.” Ivhesi ipi yakamubatsira? Anoti ndi1 Petro 5:7 iyo inoti: “Muchikanda kuzvidya mwoyo kwenyu kwose [pana Mwari], nokuti iye ane hanya nemi.” Yasmine anoti: “Ndakaramba ndichinyengetera kuna Jehovha uye akandipindura. Ndakanzwa sekuti ndabvisirwa mutoro wanga uchindiremera. Dzimwe nguva dambudziko rangu rinombodzoka, asi ndava kuziva zvekuita.”
KUVERENGERA
Mumwe musikana anonzi Isabella anoti: “Ndofunga zvekuverengera ndezvedzinza nekuti baba vangu ndozvavanoitawo. Ndinorega kuita zvinhu zvinokosha ndichida hangu kuona TV kana kuti kungogara pasina zvandiri kuita. Izvi hazvina kunaka nekuti zvinoita kuti uwedzere kunetseka uye basa raunoita harinyatsobudi zvakanaka.” Vhesi yakamubatsira ndi2 Timoti 2:15 iyo inoti: “Ita zvose zvaunogona kuti uzvipe kuna Mwari uchitenderwa, somushandi asina chokunyara nacho.” Isabella anoti, “Ndakanga ndisingadi kuti Jehovha anyare nebasa rangu pamusana pekuti ndaverengera.” Iye zvino Isabella haachanyanyi kuverengera.
Mumwe musikana anonzi Kelsey anoti: “Ndaiita homework yangu nguva yapera. Ndaiwanzochema, ndaisakwanisa kurara uye ndainetseka. Zvakanga zvava kutondikanganisa.” Kelsey akabatsirwa nezvinotaurwa pana Zvirevo 13:16 iyo inoti: “Munhu wose ane njere achaita nezivo, asi benzi richaparadzira upenzi kwose kwose.” Anotaura kubatsirwa kwaakaitwa nevhesi iyi. Anoti: “Zvakanaka kuti uronge zvinhu pachine nguva. Iye zvino ndava nekabhuku kandinonyora zvandinofanira kuzoita. Izvi zviri kundibatsira kuronga zvinhu zvangu uye handizozviiti ndava kumhanya-mhanya.”
KUSURUKIRWA
“Ndakasiyiwa nemurume wangu, ndikasara ndichirera vana 4,” anodaro Kirsten. Ivhesi ipi yemuBhaibheri yakamubatsira? NdiZvirevo 17:17 iyo inoti: “Shamwari yechokwadi ine rudo nguva dzose, uye ihama inoberekerwa kubatsira pakunenge kuine kutambudzika.” Kirsten akatsvaga rubatsiro kune vaanonamata navo. Akabatsirwa here? “Vandinonamata navo vakandibatsira chaizvo! Vamwe vakandipa zvekudya uye vamwe vakandipa maruva. Katatu kese katakatama pane vakawanda vaiuya kuzotibatsira. Mumwe akanditsvagira basa. Vaindibatsira nguva dzese.”
Delphine, ambotaurwa, aivawo nedambudziko rekusurukirwa. Anoti: “Ndaigara ndakasuruvara, asi ndichitarisa vamwe ndaiona vachinakidzwa neupenyu.” Vhesi yakamubatsira ndiPisarema 68:6 iyo inoti: “Mwari ari kuita kuti vaya vari voga vagare muimba.” Anoti: “Ndaiziva kuti imba iri kutaurwa ine zvimwe zvayaireva. Yairevawo kuva musangano raMwari, maunonzwa wakachengeteka uye maunokwanisa kuwana shamwari dzechokwadi dzinoda Jehovha. Asi kuti ndizokwanisa kuvawo pedyo nevamwe, ndaifanira kutanga ndava pedyo naJehovha. Saka Pisarema 37:4 yakandibatsira kuita izvozvo. Inoti: ‘Farirawo Jehovha kwazvo, iye achakupa zvinokumbirwa nomwoyo wako.’ ”
Delphine anopedzisa achiti: “Ndakazoona kuti ndinofanira kunyatsova pedyo naJehovha. Ndiye shamwari yakanakisisa kupfuura dzese. Ndakanyorawo pasi zvinhu zvandaigona kuita nevamwe kuti ndiwane shamwari dzinodawo Jehovha. Ndakadzidza kutarisa zvakanaka zvinoitwa nevamwe ndosiyana nezvavanokanganisa.”
Vashumiri vaMwari vanotadzawo. Zvapupu zvaJehovha zvinosanganawo nematambudziko anosangana nevamwe. Asi Bhaibheri rinokurudzira vanhu kuti vabatsirane. Zvakanaka kuva neshamwari dzakadaro. Bhaibheri rinogona kubatsira here pamatambudziko asingakwanisi kupera mazuva ano, akadai seurwere kana kuti kufirwa?
Kushandisa mazano ari muBhaibheri kunogona kukubatsira kuwana shamwari dzechokwadi


text:
Bhaibheri
Kwakabva Bhaibheri
Vanhu Vakachenjera Ndivo Vakanyora Bhaibheri Here?
Ona kuti Bhaibheri rinozvitsigira pacharo sei.
Bhaibheri Rinobva Kuna Mwari Here?
Vanyori vakawanda veBhaibheri vairatidza kuti Mwari ndiye aivatungamirira pane zvavainyora. Nei vaidaro?
Mosesi Akanyora Bhaibheri Here?
Mosesi akashandiswa pakunyora Bhaibheri here? Bhaibheri rakanyorwa nevanhu vangani?
Pane Angaziva Kuti Ndiani Akanyora Bhaibheri Here?
Vanyori veBhaibheri vanoti Mwari ndiye aivatungamirira pakunyora uye mashoko acho ndeake. Chii chinoita kuti titi zvakanyorwa izvi ndezvechokwadi?
Bhaibheri Rakachinjwa Here?
Sezvo Bhaibheri riri bhuku rekare, tingava sei nechokwadi chekuti zvarinotaura hazvina kuchinja?
Sayenzi Inowirirana Nezviri muBhaibheri Here?
Sayenzi iri muBhaibheri ine painorasika here?
Bhaibheri Ibhuku Revarungu Here?
Vanyori veBhaibheri vakazvarirwa kupi, vanobva kunyika dzipi?
Nhoroondo Dzine Chokuita naJesu Dzakanyorwa Riini?
Pakatora nguva yakareba sei kubva pakafa Jesu kusvika pakanyorwa Evhangeri?
Kuverenga Uye Kunzwisisa Bhaibheri
Ungaitei Kuti Unzwisise Bhaibheri?
Pasinei nokuti uri munhu akaita sei, unogona kunzwisisa shoko raMwari riri muMagwaro Matsvene.
Bhaibheri Rinozvipikisa Here?
Ongorora mavhesi anoita senge anopikisana uye zvinhu zvingakubatsira kuwana tsanangudzo dzakajeka.
Ndiani Kana Kuti Chii Chinonzi Shoko raMwari?
Sekushandiswa kwarinoitwa muBhaibheri, shoko racho rine zvimwewo zvarinoreva.
Chii Chinonzi Torah?
Ndiani akarinyora? Zvinhu zvarinodzidzisa zvinogara nekusingaperi here zvekuti hapana pazvinonzi hazvichashandi?
Uprofita Uye Zviratidzo
Chii Chinonzi Uprofita?
Uprofita hwese hwakafemerwa naMwari hunongotaura zvichaitika mune remangwana here? Kwete nguva dzese.
Nhamba Dzinotaurwa muBhaibheri Dzinorevei? Kududzira Nhamba Kunotsigirwa neBhaibheri Here?
Ona mimwe mienzaniso yomuBhaibheri yezvinomiririrwa nedzimwe nhamba uye kusiyana kwazvakaita nezvinoitwa nevanhu pakududzira nhamba.
Maverengerwo Enguva muBhaibheri Anoratidzei Nezvegore ra1914?
Uprofita hwenguva nomwe huri muna Dhanieri chitsauko 4 hunotaura nezvekuguma kweutongi hwevanhu.
Bhuku raZvakazarurwa—Rinotaura Nezvei?
Bhuku racho rinoti vaya vanoriverenga, vorinzwisisa uye voita zvarinotaura vachafara.
Chikara Chine Misoro 7 Chinotaurwa Pana Zvakazarurwa 13 Chinomiririrei?
Chikara chacho chine simba uye chigaro choumambo. Zvii zvimwe zvinotaurwa neuprofita hweBhaibheri?
Chikara Chitsvuku Chinotaurwa Pana Zvakazarurwa Chitsauko 17 Chinofananidzirei?
Pane zvinhu 6 zvinotibatsira kuziva chikara ichi chinotyisa.
Nhamba Yokuti 666 Inorevei?
Bhaibheri rinoratidza kuti nhamba yokuti 666 inomiririrei uye kuti chiratidzo chechikara chinomiririrei.
Chii Chinonzi Bhabhironi Guru?
Bhaibheri rinoti Bhabhironi Guru ihure uye iguta.
Chii Chinonzi Gungwa Romoto? Rakafanana Here Nehero Kana Kuti Gehena?
Jesu ane “makiyi ehero,” asi ane kiyi yegungwa romoto here?
Kuguma Kwenyika
Chiratidzo ‘cheMazuva Okupedzisira’ Kana Kuti “Nguva Yokupedzisira” Ndechipi?
Bhaibheri rinotsanangura zviitiko kana kuti mamiriro ezvinhu aizotisvitsa ‘pakuguma kwenyika.’
Chii Chinonzi Kutambudzika Kukuru?
Uprofita hunonzi hwemazuva ekupedzisira hunotaura nezvenguva yematambudziko asati amboonekwa nevanhu. Chii chatingatarisira kuona chichiitika?
Chii Chinonzi Hondo yeAmagedhoni?
Shoko rokuti Amagedhoni rinongowanika kamwe chete muBhaibheri, asi zvichaitika pahondo iyoyo zvinotaurwa kakawanda muMagwaro.
Nyika Ichaguma Riini?
Kuti tiwane mhinduro, zvinokosha kuti tinzwisise chinonzi neBhaibheri ndicho chichaguma.
Umambo hwaMwari Huchaitei?
Ona zvichaitika kana Umambo hwaMwari hwava kutonga pasi pano.
Zvichafamba Sei Kuti Pasi Rose Pave Nerugare?
Ona kuti Mwari anovimbisa sei kuti achaunza rugare pasi rose achishandisa Umambo hwake.
Vanhu, Nzvimbo Uye Zvinhu
Mudzimai waKaini Aiva Ani?
Kuongorora zviri muMagwaro kunoita kuti uwane mhinduro inogutsa yemubvunzo uyu.
Chii Chinonzi Areka Yesungano?
Mwari akarayira vaIsraeri vekare kuti vagadzire Areka. Chinangwa chayo chaiva chei?
Kubatsira Kunoita Bhaibheri
Bhaibheri Rinogona Kundibatsira Here Kuva Nemhuri Inofara?
Mazano ouchenjeri anobva muBhaibheri akabatsira varume nevakadzi vakawanda kuti vafare mumhuri.
Matambudziko Emari Uye Zvikwereti
—Bhaibheri Rinogona Kubatsira Here?
Mufaro hautengwi nemari, asi mazano mana anodzidziswa neBhaibheri anogona kukubatsira pakushandisa mari.
Kuva Nechirwere Chisingaperi
—Bhaibheri Rinogona Kukubatsira Here?
Hongu! Ona matanho matatu anogona kukubatsira paunenge uine chirwere chisingaperi.
Bhaibheri Rinogona Kundibatsira Here Kana Ndakaora Mwoyo?
Pane zvinhu zvitatu zvatinopiwa naMwari zvinotibatsira patinenge takaora mwoyo.
Chitendero, Mwari Kana Kuti Bhaibheri Zvingakubatsira Here Kuti Ufare Muupenyu?
Ona kuti kushamwaridzana naMwari kunogona kukubatsira sei kuva neupenyu hwakanaka iye zvino uye mune ramangwana.
Bhaibheri Rinotii Panyaya Yekuzvida?
Jesu akati: “Ida muvakidzani wako sezvaunozviita.” Airevei?


text:
Abel Ndooka —
ZVIKWATA zvenhabvu zvine chitsama zvinokwikwidza mumutambo weCastle Premiership zvinoti kunyangwe zvazvo zvichishuvira kutamba zvinodadisa kusvika kumutambo weCAF Champions League, kupinda mumakwikwi aya mutoro mukuru sezvo pachidiwa kushandiswa mari yakawanda.
Zvimwe zvikwata zvakaita seLengthens, Motor Action neMonomotapa zvakakwikwidza muCAF Champions League makore adarika zvikaparara mushure mekunge zvakundikana kudzora mari yazvakashandisa mumutambo uyu.
Kunze kwazvo, kutatarika kwave kuita CAPS UNITED parizvino mumitambo yePSL kuri kuonekwa nevatsigiri vayo sekuneta kwechikwata kuburikidza nekufamba kwavaiita kuenda kunyika dzakasiyana vachinokwikwidza mumitambo yeChampions League.
Kwayedza svondo rino yakakurukura nezvikwata zvakasiyana ichida kunzwa mafungiro azvo pamusoro pezvakanakira kukwikwidza muChampions League.
Chamangwiza weCAPS UNITED, Cuthbert Chitima, anoti kutamba kwavakaita mumutambo uyu kuri paviri pakuti vakaita kuti zita ravo rizivikanwe muAfrica yese uye zvikabatsira kuti nhabvu yavo ishanduke sezvo vaitamba nezvikwata zvikuru zvemuAfrica.
Asi anoti zvinoda mari yakawanda uye mitambo inozowandira vatambi vavo izvo zvave kuonekwa nekungokundwa kwavari kuitwa.
“Zita redu rave kuzivikanwa muAfrica, kutamba mumutambo uyu kunounza mari munyika uye vakotsveri vanenge vave kuda kudira mari kwatiri. Asi zvinoda mari yakawanda pakufamba apa uye zvinowanza mitambo kuzosvika vatambi vaneta,” anodaro Chitima.
Maneja weDynamos FC Richard Chihoro anotiwo mitambo yeChampions League yakanaka chaizvo nekuti vatambi vanowana mukana wekufamba kunyika dzakawanda nekudzidzawo zvakasiyana.
“Kana mukakwanisa kusvika kusemi-fainari kana kufainari chaiko anenge ave makeke chaiwo. Mari yenyu inogona kudzoka asi pamwe pese apa munenge muchingoburitsa mari chete. Champions League inotoda mikono chaiyo nekuti mari inodiwa pakufamba kana kuzogamuchira chimwe chikwata muno yakawandisa,” anodaro Chihoro.
‘‘Anoenderera mberi achiti, “Asi kana mukakundwa mumitambo yenyu yese pamari yamunenge mashandisa hamuna kana sendi ramunowana. Asiwo munenge mave nemukana wekutengesa vatambi venyu, hunge vakatamba nhabvu inonwisa mvura mukufamba kwamunenge muchiita.”
Aimbove mutungamiri weLengthens FC — iyo yaizivikanwawo nezita remadunhurirwa rekuti The Happy People — Beadle Musa Gwasira anoti mutambo weChampions League ndiwo wakakonzera kuti chikwata chavo chiparare nekuda kwekuti vakashandisa mari yakawanda yaibva muhomwe yavo iyo vasina kuzombodzora.
Lengthens yakakwikwidza mumutambo weCAF Confederations Cup mugore ra2010 asi yakagumira muround one zvichitevera kukundwa kwayakaitwa neSimba Sports Club yekuTanzania. “Hatidi kunzwa chinonzi Champions League zvakare, mutambo unorwadza iwoyo nekuti mari yamunoburitsa yakawanda uye mukakundwa haidzoke. “Isu taiburitsa dzedu dzemuhomwe kuti basa rifambe asi hapana chatakazowana mumutambo uyu. Chinhu chimwe chete chatakangowana kufamba kuenda kunyika dzakasiyana uye vamwe vanhu vataisangana navo ikoko chete. Zvikanzi tidzoke zvakare, hatidzoke nekuti zvinorwadza,” anodaro Gwasira.


text:
Masangano akazvimirira pamwe nemapato anopikisa vari kukurudzira boka reZimbabwe Electoral Commission, ZEC, kuti iwedzere nguva yekunyoresa kwevanhu kuti vakwanise kuzovhota musarudzo dzegore rinouya.
Izvi zvinotevera kushomeka kunonzi kwehuwandu hwevanhu vanyoresa kuvhota kusvika pari zvino, uhwo hunonzi hakadarika zvishoma mamiriyoni mana, pahuwandu hwuri kutarisirwa neZEC hwemamiriyoni manomwe.
Nekuda kwaizvozvo, sangano reZimbabwe Election Support Network, ZESN, raburitsa gwaro rekukurudzirawo ZEC kuti iwedzere nguva iyi.
Sangano iri rinoti ZEC inofanirwa kugadzirisawo zvinhu zvakaita sezvekushandisa mukunyoresa vanhu kuvhota, kujekesa pamusoro pevane vabereki vekunze vakanzi vave kukwanisa kunyoresa zvisina dambudziko, kuvhundutsirwa kwevanhu zvikuru mumaruwa, uye kuti mune remangwana paiswewo zvimbuzi munzvimbo dzekunyoresa kuvhota kana kuvhotera.
Mashoko aya akatsinhirwawo nebato reMDC-T, pamwe neMDC.
Mukuru wesangano reZimRights, VaOkay Machisa, vanoti zvakakosha kuti dai ZEC yawedzera nguva yekunyoresa kana nemasvondo mana zvawo kuitira kuti vanhu varerukirwe nekufamba mitunhu miduku.
"Rangarirai kuti kutorwa kwenyika, kana kuti kusununguka kwenyika, eeh, zvaisanganisira masoja mukati. Saka izvozvo zvakasanganisira kuti vanhu vasafambe vachienda kuno register zvakasununguka," VaMachisa vanodaro.
Vanoti havaoni vanhu vakawanda vachizokwanisa kuwana mari yekuti vazokwira mabhazi kuenda kumahofisi eZEC kunonyoresa, vachirega kutengera mhuri dzavo zvekudya.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
10 “Chokwadi mweya wangu unosemeswa noupenyu hwangu.+Ndichataura pamusoro pokunetseka kwangu.Ndichataura mweya wangu uchirwadziwa!
2 Ndichati kuna Mwari, ‘Musanditi ndakaipa.Itai kuti ndizive kuti muri kundirwisirei.
3 Zvakanaka here kwamuri kuti muite zvakaipa,+Kuti murambe chibereko chebasa rakaoma remaoko enyu,+Uye kuti muvhenekere zano revakaipa?
4 Mune maziso+ enyama here,Kana kuti munoona sokuona kunoita munhuwo zvake here?+
5 Mazuva enyu akaita semazuva omunhuwo zvake here,+Kana kuti makore enyu akangoita semazuva omurume akagwinya here,
6 Zvamuri kuedza kutsvaka kukanganisa kwanguNokuramba muchitsvaka chivi changu?+
7 Pasinei zvapo nokuti munoziva kuti handina kukanganisa,+Uye kuti hapana anokwanisa kununura paruoko rwenyu?+
8 Maoko enyu akandiumba, zvokuti akandiita+Ini wose, asi mava kuda kundiparadza.
9 Ndapota, yeukai kuti makandiumba nevhu+Uye muchaita kuti ndidzokere kuguruva.+
10 Hamuna here kundidurura somukakaUye kundiodzeka sezvinoitwa chizi?+
11 Makandipfekedza ganda nenyama,Mukandiruka nemapfupa nemadzira.+
12 Makandipa upenyu mukandiratidzira mutsa worudo;+Uye kutarisira+ kwenyu kwakarinda simba roupenyu hwangu.
13 Makavanza zvinhu izvi mumwoyo menyu.Ndinonyatsoziva kuti zvinhu izvi zvinemi.
14 Kana ndichinge ndatadza, imi moramba makanditarira,+Imi hamuti handina mhosva pakukanganisa kwangu;+
15 Kana chokwadi ndakakanganisa, ndine nhamo!+Uye kana chokwadi ndakarurama, handingasimudzi musoro wangu,+Ndizere nokuzvidzwa uye ndizere nokutambudzika.+
16 Kana ukazvikudza,+ muchandivhima sezvinoita mwana weshumba,+Muchandiratidzazve kuti munoshamisa.
17 Muchaunza zvapupu zvenyu zvitsva pamberi pangu,Uye muchaita kuti kunditsamwira kwenyu kukure;Matambudziko ari kungotutirana pandiri.
18 Naizvozvo makandibudisireiko muchibereko?+Ndingadai ndakafa, zvokuti hapana kana ziso raizondiona,
19 Ndingadai ndakaita sokunge kuti handina kumbovapo;Ndingadai ndakabudiswa mudumbu ndichienda muguva.’
20 Mazuva angu haasi mashoma here?+ Iye ngaarege,Ngaarege kunditarira, kuti ndifare+ zvishoma
21 Ndisati ndaenda—uye handizodzoki+—Kunyika yakasviba ine zarima,+
22 Kunyika yakasviba serima, yezarimaNokusarongeka, ine chiedza chakangoita serima.”
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Jobho 10
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
July 25-31
MAPISAREMA 79-86
Rwiyo 138 Nemunyengetero
Mashoko Ekusuma (3 min. zvichidzika)
PFUMA IRI MUSHOKO RAMWARI
“Ndiani Waunonyanya Kukoshesa Muupenyu Hwako?”: (10 min.)
Pis 83:1-5
—Zvinhu zvatinofanira kunyanya kukoshesa izita raJehovha uye uchangamire hwake (w08 10/15 13 ¶7-8)
Pis 83:16
—Kutsungirira kwedu kunoita kuti Jehovha akudzwe (w08 10/15 15 ¶16)
Pis 83:17, 18
—Jehovha ndiye anokosha kupfuura chero ani zvake (w11 5/15 16 ¶1-2; w08 10/15 15-16 ¶17-18)
-
Kuchera Pfuma muShoko raMwari: (8 min.)
Pis 79:9
—Vhesi iyi inotidzidzisei nezveminyengetero yedu? (w06 7/15 12 ¶5)
Pis 86:5
—Zvinorevei kuti Jehovha “akagadzirira kukanganwira”? (w06 7/15 12 ¶9)
Ndinodzidzei nezvaJehovha kubva pakuverenga Bhaibheri kwevhiki rino?
Ipfungwa dzipi dziri pakuverenga Bhaibheri kwevhiki rino dzandinogona kushandisa muushumiri?
-
Kuverenga Bhaibheri: (4 min. zvichidzika) Pis 85:8–86:17
SHANDA NESIMBA MUUSHUMIRI
Paunoona Munhu Kekutanga: (2 min. zvichidzika) fg chidzidzo 7 ¶1
Paunodzokera: (4 min. zvichidzika) fg chidzidzo 7 ¶3
Chidzidzo cheBhaibheri: (6 min. zvichidzika) fg chidzidzo 7 ¶7-8
KURARAMA KWECHIKRISTU
Rwiyo 111
Mwari Ane Zita Here?: (15 min.) Tangai nokuratidza vateereri vhidhiyo iyi yepajw.org Mwari Ane Zita Here? (Tarisai pakanzi MABHUKU NEZVIMWEWO > MABHUKU UYE MABHUROCHA. Chitarisai bhuku raMashoko Akanaka. Vhidhiyo yacho inowanikwa pachidzidzo chakanzi “Mwari Ndiani?”) Kana yapera, bvunzai mibvunzo inotevera: Tingashandisa sei vhidhiyo iyi patinenge tichiparidza zvisina kurongwa, pachena kana kuti paimba neimba? Zvii zvakaitika zvinofadza zvamakaona pamaishandisa vhidhiyo iyi?
Chidzidzo cheBhaibheri Cheungano: (30 min.) ia chits. 20 ¶14-26, kudzokorora chitsauko chacho
Kudzokorora Zvadzidzwa Uye Kutaura Zvichadzidzwa Vhiki Rinotevera (3 min.)
Rwiyo 143 Nemunyengetero
Chiyeuchidzo: Tapota ridzai rwiyo urwu rwutsva rwose kamwe chete, mozoita kuti ungano iimbe pamunorwuridza kechipiri.


text:
Chirikadzi yeZarefati Yakapiwa Mubayiro Nokuti Yaiva Nokutenda
IMWE chirikadzi inotambura inombundira mwanakomana wayo zai regondo. Inofunga kuti iri kurota. Munguva pfupi yapfuura, yange yakagumbatira mwanakomana wayo anga afa. Iye zvino mukadzi wacho haasi kubatika nemufaro paanotarisa mwanakomana wake amutswa uyo ari kunyemwerera. Muenzi wake anoti “Ona, mwanakomana wako mupenyu.”
Kumutswa ikoko kunoshamisa kwakaitika makore anenge 3 000 akapfuura. Unogona kuverenga nezvenyaya iyi muna 1 Madzimambo chitsauko 17. Muenzi wacho muprofita waMwari anonzi Eriya. Asi amai vemwanakomana ndiani? Ndeimwe chirikadzi isingataurwi nezita inogara mutaundi reZarefati. Kumutswa kwakaitwa mwanakomana waamai ava ndechimwe chezviitiko zvakanyatsosimbisa kutenda kwavo. Sezvatinokurukura nezvechirikadzi iyi, tichawana zvidzidzo zvinokosha.
ERIYA ANOONA CHIRIKADZI INE KUTENDA
Jehovha ainge ataura kuti mvura yaizotora nguva yakareba isina kunaya muumambo hwaAhabhi, mambo akaipa waIsraeri. Eriya paakataura nezvekusanaya kwemvura, Mwari akaita kuti avande Ahabhi uye akaita chishamiso chokuti makunguo amuunzire chingwa nenyama. Jehovha akabva audza Eriya kuti: “Simuka, enda kuZarefati, reSidhoni, ugare ikoko. Tarira! Ndicharayira mumwe mukadzi ari ikoko, chirikadzi, kuti akupe zvokudya.”—1 Madz. 17:1-9.
Eriya paakasvika kuZarefati, akaona imwe chirikadzi yaiva murombo ichitsvaga huni. Kuti ingadaro iri iyo yaizopa muprofita uyu zvokudya here? Yaizozviita sei iyo iri murombo? Pasinei nokunetseka kungave kwaiita Eriya, akatanga kukurukura nechirikadzi yacho. Akati, “Ndapota, ndiunzirewo mvura shomanana mumudziyo kuti ndinwe.” Payaienda kunomutorera mvura, Eriya akabva awedzera kuti: “Ndapota, ndiunzirewo chimedu chechingwa.” (1 Madz. 17: 10, 11) Kupa muenzi uyu mvura kwaiva nyore, asi kuzomupa chingwa kwainge kwakaoma.
Chirikadzi yacho yakati: “NaJehovha Mwari wenyu mupenyu, handina keke reraundi, asi tsama yefurawa iri muchirongo chikuru nemafuta mashomanana ari muchirongo chiduku; uye tarirai ndiri kuunganidza huni shomanana, uye ndichaenda ndozvigadzirira ini nomwanakomana wangu chimwe chinhu, todya, tofa.” (1 Madz. 17:12) Kukurukurirana kwakaita Eriya nechirikadzi iyi kunotidzidzisei?
Chirikadzi iyi yakaziva kuti Eriya aiva muIsraeri aitya Mwari. Izvi zvinoratidzwa nemashoko ayo okuti “naJehovha Mwari wenyu mupenyu.” Zvinoita sokuti kunyange zvazvo yaiti zivei nezvaMwari wevaIsraeri, yakanga isingamuzivi zvokutozosvika pakumuti “Mwari wangu.” Yaigara mutaundi reZarefati, raiva muSidhoni kana kuti raiva pasi peSidhoni iyo yaiva muFenikiya. MuZarefati munofanira kunge maigara vanamati vaBhaari. Asi Jehovha ane chimwe chinhu chakanaka chaakaona pachirikadzi iyi.
Kunyange zvazvo chirikadzi yeZarefati yaigara nevanhu vainamata zvidhori, yakaratidza kuti yaiva nokutenda. Jehovha akatuma Eriya kuchirikadzi iyi kuti aibatsire uye kuti iye azvidzivirirewo. Izvi zvinogona kutipa chidzidzo chinokosha.
Havasi vose vaigara muZarefati umo mainamatwa Bhaari vainge vakanyanya kuipa. Kutumwa kwakaitwa Eriya kuchirikadzi iyi kunoratidza kuti Jehovha anofunga nezvevanhu vane mwoyo yakanaka vasati vava kumushumira. Zvechokwadi “murudzi rwose munhu anomutya [Mwari] uye anoita zvakarurama anogamuchirwa naye.”—Mab. 10:35.
Mundima yenyu mune vanhu vakawanda sei vakaita sechirikadzi yeZarefati? Kunyange zvazvo vangave vachigara nevanhu vari muchitendero chenhema, vangada kunzwa mashoko akanaka. Vangava nezvishoma zvavanoziva nezvaJehovha kana kuti vangasatombomuziva saka vanotoda kubatsirwa kuti vagamuchire kunamata kwakachena. Uri kutsvaka uye uri kubatsira vanhu vakadaro here?
“IMBOTANGA WANDIGADZIRIRA KEKE DUKU RERAUNDI”
Chimbonyatsofungisisa zvakakumbirwa chirikadzi naEriya. Mukadzi uyu akanga achangobva kuudza Eriya kuti iye nemwanakomana wake vaizozvigadzirira zvokudya zvokupedzisira vodya vofa. Asi Eriya akati chii? “Usatya. Enda uite sezvawataura. Imbotanga wandigadzirira keke duku reraundi nezviripo, uuye naro kwandiri, wozozvigadzirira iwe nomwanakomana wako chimwe chinhu. Nokuti zvanzi naJehovha Mwari waIsraeri, ‘Furawa iri muchirongo chikuru haizoperi, uye mafuta ari muchirongo chiduku haazoperi kusvikira pazuva richanayiswa mvura zhinji panyika naJehovha.’”—1 Madz. 17:11-14.
Vamwe vangadaro vakati, ‘Hazviiti kuti tipe munhu zvokudya zvedu zvokupedzisira.’ Asi izvozvo handizvo zvakataurwa nechirikadzi. Kunyange zvazvo yaiziva zvishoma nezvaJehovha, yakaratidza kutenda ikaita zvayakakumbirwa naEriya. Chokwadi uyu waiva mukana wokuti chirikadzi yacho iratidze kutenda uye yakaita chisarudzo chakanaka!
Mwari haana kusiya chirikadzi iyoyo yaitambura. Sezvakanga zvavimbiswa naEriya, Jehovha akawedzera zvokudya zvayo zvikararamisa Eriya, chirikadzi yacho nemwanakomana wayo kusvikira mvura yanaya. Chokwadi, “furawa yaiva muchirongo chikuru haina kupera, nemafuta aiva muchirongo chiduku haana kupera, sezvakanga zvataurwa naJehovha achishandisa Eriya.” (1 Madz. 17:16; 18:1) Kudai chirikadzi iyoyo isina kuita zvayakakumbirwa naEriya, keke duku reraundi rayakagadzira netufurawa twayo netumafuta ringadai rakava zvokudya zvayo zvokupedzisira. Asi yakaratidza kutenda ikavimba naJehovha ikatanga yapa Eriya zvokudya.
Tinowana chidzidzo chokuti Mwari anokomborera vaya vanotenda maari. Paunosangana nemuedzo ungangokanganisa kuperera kwako kuna Mwari uye woratidza kutenda, Jehovha achakubatsira. Achakupa zvaunoda pakurarama, achakudzivirira uye acharatidza kuti iShamwari yako uye izvi zvichakubatsira kuti ukunde muedzo wacho.—Eks. 3:13-15.
Muna 1898, Zion’s Watch Tower yakataura kuti nyaya yechirikadzi iyi inotipa chidzidzo ichi: “Kana mukadzi wacho aizoratidza kutenda oita zvaakaudzwa, Tenzi aizomubatsira achishandisa Muprofita; asi kudai asina kuratidza kutenda, zvimwe paizotsvakwa imwewo chirikadzi. Ndozvazvakaitawo nesu, murwendo rwedu rwoupenyu tinosvika pokuti Tenzi anotiedza kuti aone kuti kutenda kwedu kwakadii. Kana tikaratidza kutenda tichakomborerwa; asi tikasadaro, hatikomborerwi.”
Kana tikasangana nemiedzo, tinofanira kutsvaka kutungamirirwa naMwari tichishandisa Magwaro uye mabhuku edu anotaura nezveBhaibheri. Zvadaro tinofanira kuita zvinodiwa naJehovha pasinei nokuti tingaomerwa sei nokuzviita. Chokwadi tichakomborerwa kana tikaita zvinotaurwa nechirevo ichi chouchenjeri: “Vimba naJehovha nomwoyo wako wose, urege kuvimba nokunzwisisa kwako. Funga nezvake munzira dzako dzose, uye iye acharuramisa makwara ako.”—Zvir. 3:5, 6.
‘MAKAUYA KUTI MUURAYE MWANAKOMANA WANGU HERE?’
Chirikadzi iyi yakanga yava kuzosangana nemumwe muedzo zvakare. Bhaibheri rinoti: “Pashure pezvinhu izvi mwanakomana womukadzi wacho, tenzikadzi weimba yacho, akarwara, kurwara kwake kukanyanya kwazvo zvokuti akaguma kufema.” Vachitsvaka kuti nei vakanga vawirwa nedambudziko iri, amai vomwana uyu vakati kuna Eriya: “Ndinei nemi, haiwa imi munhu waMwari wechokwadi? Makauya kwandiri kuti kukanganisa kwangu kuyeukwe uye kuti muuraye mwanakomana wangu.” (1 Madz. 17:17, 18) Mashoko iwayo okurwadziwa anoratidzei?
Kuti chirikadzi yacho yainetseka here nechivi chayainge yakaita? Kuti ingava yakafunga kuti kufa kwemwanakomana wayo kwaiva kurangwa naMwari uye kuti Eriya akanga atumwa naMwari kuti azomuuraya here? Bhaibheri harina zvarinotaura, asi chatinoziva ndechokuti chirikadzi yacho haina kupomera Mwari kuti anoita zvakaipa.
Eriya anofanira kunge akanetseka chaizvo nokufa kwemwanakomana wechirikadzi uye zvayakataura zvokuti kufa kwemwanakomana wayo kwakakonzerwa nomuprofita uyu. Eriya akatora mutumbi wacho akaenda nawo kuimba yepamusoro, akashevedzera achiti: “Haiwa Jehovha Mwari wangu, mungaunzawo chinhu chinokuvadza pachirikadzi yandiri kugara nayo ndiri mutorwa nokuuraya mwanakomana wayo here?” Eriya akanetseka kuti zita raMwari raizozvidzwa kana aizorega mukadzi uyu aiva nemutsa uye aigamuchira vaeni zvakanaka achiramba achitambura. Saka akateterera achiti: “Haiwa Jehovha Mwari wangu, ndapota, dzosai mweya womwana uyu maari.”—1 Madz. 17:20, 21.
“ONA, MWANAKOMANA WAKO MUPENYU”
Jehovha akanga akateerera. Chirikadzi iyi yakanga yapa zvokudya muprofita waJehovha uye yakanga yaratidza kutenda. Zvinoita sokuti Mwari akabvumira kuti urwere hwomwanakomana uyu humuuraye achiziva kuti aizomumutsa uye kumutswa kwake ndiko kwokutanga kwakanyorwa muMagwaro uye kwaizoita kuti zvizvarwa zvaizotevera zvive netariro. Jehovha akamutsa mwana uyu Eriya paakateterera kwaari. Funga kuti chirikadzi yacho yakafara sei Eriya paakati: “Ona, mwanakomana wako mupenyu”! Chirikadzi yacho yakabva yaudza Eriya kuti: “Chokwadi, zvino ndava kuziva kuti muri munhu waMwari uye kuti shoko raJehovha riri mumuromo menyu nderechokwadi.”—1 Madz. 17:22-24.
Nyaya yechirikadzi iyi ndipo painoperera. Zvisinei, kutaura zvakanaka kwakaita Jesu nezvechirikadzi iyi kunoratidza kuti inenge yakazova mushumiri akatendeka waJehovha kwoupenyu hwose. (Ruka 4:25, 26) Nyaya yechirikadzi iyi inotidzidzisa kuti Mwari anokomborera vaya vanoitira zvakanaka vashumiri vake. (Mat. 25:34-40) Inoratidza kuti Mwari anotarisira vashumiri vake vakatendeka kunyange pavanenge vari mumamiriro ezvinhu akaoma. (Mat. 6:25-34) Nyaya iyi inopawo uchapupu hwokuti Jehovha anoda uye anokwanisa kumutsa vakafa. (Mab. 24:15) Chokwadi tine zvikonzero zvakazonaka zvokuti tiyeuke chirikadzi yeZarefati.


text:
Mapato ose anopikisa ari kurwira kuti mitemo ine chekuita nesarudzo ivandudzwe anonzi ane hurongwa hwekusangana nemutungamiri wenyika, VaRobert Mugabe, munguva pfupi inotevera, kuti asvitse zvinyunyuto zvaainazvo pamusoro pemitemo ine chekuita nesarudzo.
Munyori anoona nezvesarudzo muMDC T, VaMurisi Zwizwai, vanoti mapato anopikisa aya ari kutarisirwa kusangana nemusi weChina svondo rino kuti arovane misoro pamusoro pehurongwa hwekusangana naVaMugabe uhwu.
VaZwizwai vanoti zvavanotarisira kusvitsa kuna VaMugabe inyaya dzakaita sekumbunyikidzwa kwevanhu, zvikuru nemadzishe nemasabhuku, kupindira kwemauto nemapurisa musarudzo, pamwe nenyaya yekushaiswa kwemapato anopikisa mikana yekushandisawo nhepfenyuro yeZBC pamwe nemapepanhau ari pasi pehurumende.
VaZwizwai vanoti sebato reMDC-T vagutsikana nezvabuda mukuedzwa kwemichina yeBVR iyi muzuva repiri pachikoro cheMurape High chiri kumaruwa ekwaSeke, uye neMuvhuro paMabvuku High School.
Vanotiwo vanoona sekunge pachine nguva inokwana yekuti michina iyi itengwe, igopinzwa munyika, vanhu vachizotanga kunyoresa sarudzo dzisati dzasvika.


text:
Amai Monica Mutsvangwa vanoti vari kufara nekusarudzwa kwavaitwa kuve mutevedzeri wemutungamiri wedare reSADC Parliamentary Forum.
Amai Mutsvanga avo vanove mudare webato reZanu PF vanoti basa iri rakakosha sezvo richavapa mukana wekushanda nedzimwe nyika dziri mugungano reSADC munyaya dzekuvandudza hupfumi hwenyika uye nekutarisa nyaya dzekuroodzwa kwevana vasati vabva zera nezvimwewo.
Amai Mutsvangwa vanoti vakanzwa kuremekedzwa nekusarudzwa kwavo sezvo basa repamusoro iri risati ramboitwa nemudzimai mugungano iri kwemakore mazhinji.
"Ini ndinonzwa kuremekedzwa nekuti ndichange ndichishanda nevadare vanobva munyika dzese dzegungano iri uye zvichandipa mukana wekuoona kuti nyika yedu ingadzidze chii kubva kune dzimwe nyika dziri mugungano iri panyaya yekuvandudza kwehupfumi nezvimwewo," Amai Mutsvangwa vaudza Studio 7.
Amai Mutsvangwa vachange vachishanda nemutungamiri webato iri VaFernando da Piedade Dias dos Santos, vanove mutauri weNational Assembly yekuAngola.
"Rimwe donzvo rangu nderukushanda muzvirongwa zvekupedza dambudziko rekuroodzwa kwevana vasati vabva zera, iro riri kutarisana nenyika dzakawanda mugungano re SADC," Amai Mutsvangwa vanodaro.


text:
NYAYA IRI PAKAVHA | NHEMA DZINOITA KUTI VANHU VASADA MWARI
Nhema Dzakaita Kuti Mwari Anzi Haana Zita
ZVINOTENDWA NEVAKAWANDA
“Hatisati tabvumirana kuti Mwari ane zita, uye kana tikabvumirana, hatizivi kuti zita racho ringava ripi.”—Muzvinadzidzo David Cunningham, mubhuku rinonzi Theological Studies.
CHOKWADI CHIRI MUBHAIBHERI
Mwari akati: “Ndini Jehovha. Ndiro zita rangu.” (Isaya 42:8) Jehovha izita rakabva muchiHebheru rinoreva kuti “Anoita Kuti Zvinhu Zvive Sezvaanoda.”—Ona chikamu 1, ndima 1 cheMashoko Okuwedzera, muShanduro yeNyika Itsva.
Jehovha anoda kuti tishandise zita rake. Bhaibheri rinoti: “Danai zita rake. Zivisai zvaakaita pakati pemarudzi. Taurai kuti zita rake rikwidziridzwe.”—Isaya 12:4.
Jesu akashandisa zita raMwari. Akataura kuna Jehovha mumunyengetero achiti: “Ndakavazivisa [vadzidzi vaJesu] zita renyu uye ndicharizivisa.” Nei Jesu akazivisa vadzidzi vake zita raMwari? Akaenderera mberi achiti: “Kuti rudo rwamakandida [Mwari] narwo ruve mavari uye ini ndive pamwe navo.”—Johani 17:26.
NEI ZVICHIKOSHA
Muongorori wezvechitendero, Walter Lowrie akanyora kuti, “Munhu asingazivi Mwari nezita haasati ava kunyatsomuziva zvaari chaizvo, . . . uye haangasviki pakumuda kana achimuona sesimbawo zvaro risiri munhu.”
Kushandisa mamwe mazita panzvimbo pezita raMwari kwakafanana nekuricheka, uchiribvisa muBhaibheri
Mumwe murume anonzi Victor aienda kuchechi vhiki nevhiki, asi aiona sokuti akanga asinganyatsozivi Mwari. Anoti: “Ndakazoziva kuti zita raMwari ndiJehovha, uye zvakaita sokuti ndakanyatsosumwa kwaari. Ndakanzwa sokuti ndakanga ndazoonana neMunhu wandakanga ndambonzwa zvakawanda nezvake. Ndakasvika pakumuona seMunhu chaiye uye pakuva shamwari yake.”
Jehovha anoswedera pedyo nevanhu vanoshandisa zita rake. Nezve“vaya vanofunga nezvezita rake,” Mwari anovimbisa kuti: “Ndichavanzwira tsitsi, sezvinoita murume anonzwira nyasha mwanakomana wake anomushandira.” (Maraki 3:16, 17) Mwari anokomborerawo vaya vanodana zita rake. Bhaibheri rinoti: “Munhu wose anodana zita raJehovha achaponeswa.”—VaRoma 10:13.


text:
MH THADADS
Chinangwa chekupa sarudzo yekugadzira unyanzvi.
LACE WORLD
Saka zvakajeka, asi zvakadaro zvakanaka, kuwedzera ruvara kune nguo, rineni kana risina tsika
chinhu chinogona kuita musiyano mukuru mukunaka kwayo.
MH RIBBONS & TAPE
Ribhoni yakasiyana-siyana uye matepi anogona kushandiswa kubva
the simple to the sublime, classic and understated.
ZIPPER WORLD
Dzadzai marudzi ose enylon (coil), simbi, plastiki yakaumbwa uye mikoko yakasvibirira, yakagadzirirwa kuti igone chimwe nechimwe uye chinangwa.
Iwe unogona kutitarisira kuti tive nebhokisi & fastener iwe unoda, nebasa, kusarudzwa, kukoshesa kuchengetedzwa.
Imwe yevatungamiri vakuru uye vanotungamira nevatengesi vezvipfeko zvekushongedza uye zvokugadzira zvinhu muChina.
Tiri kutsvaga vanhu vashomanana vakanaka kuti vabatane neboka reMH. Iwe uri munhu anotungamira kana mutengesi broker? Kuti uwane mamwe mashoko, Tora pano.
Zuva: 31st Gumiguru ---- 4th Nov., 2017;
Mutengo: zvishandiso, zvipfeko, shangu, mahofisi emahofisi, mishonga uye zvokudya
Exhibition address: Kwete. 380 Yuejiang Middle Road, China Import & Export Commodities Exhibition Hall;
Booth No. 14.4 A12-16, B07-11 Textile Material Fair Complex
Kukosha kwechiratidzo, kuravira, chimiro, mafashoni uye mararamiro ehupenyu.Iyo musoro weMH brand mumakore gumi anotevera pamwe nekutsungirira kwekuti MH mararamiro anoda kushanda kwenguva refu.


text:
Madhemoni Anotaura Zvenhema Kuti Vakafa Vapenyu
Bhaibheri rinotaura kuti Satani ari “kutsausa pasi rose rinogarwa.” (Zvakazarurwa 12:9) Satani namadhemoni ake havasati vachida kuti isu tidavire Shoko raMwari, Bhaibheri. Vanoedza kuita kuti vanhu vadavire kuti vakafa vapenyu kune imwe nzvimbo iri munzvimbo yemidzimu. Ngationei kuti anoita sei ikoko.
Rudzidziso Rwenhema
Marudzidziso mazhinji anodzidzisa kuti munhu ari wose ane mweya unopfuurira kurarama munzvimbo yemidzimu pashure porufu rwomuviri wenyama. Anotaura kuti muviri unofa asi mweya haufi. Kupfuurirazve, anotaura kuti mweya haugoni kufa, kuti iwo haufi.
Asi Shoko raMwari haridzidzisi kudaro. Bhaibheri rinoratidza kuti mweya ndiye munhu, kwete chimwe chinhu chiri mukati momunhu. Somuenzaniso, mukurondedzera kusikwa kwaAdhama, Bhaibheri rinoti: “Uye Jehovha Mwari akapfuurira kuumba munhu neguruva rinobva muvhu ndokufuridzira mumhino dzake chifemo choupenyu, uye munhu akava mweya mupenyu.” (Genesi 2:7) Naizvozvo Adhama haana kupiwa mweya; iye akanga ari mweya.
Mhuka dzinonziwo mweya.—Genesi 1:20, 21, 24, 30.
Sezvo shoko reBhaibheri rokuti “mweya” richireva munhu amene, hakusati kuchifanira kutikatyamadza kuziva kuti mweya inogona kufa uye inofa. Magwaro anoti:
“Mweya unotadza—iwo umene uchafa.”—Ezekieri 18:4.
“Uye Samsoni akapfuurira kuti: ‘Mweya wangu ngaufe navaFiristia.’”—Vatongi 16:30.
“Ndokwapamutemo here pasabata kuita basa rakanaka kana kuti kuita basa rakashata, kuponesa kana kuti kuuraya mweya?”—Marko 3:4.
Mamwe magwaro anoratidza kuti mweya inogona kuparadzwa (Genesi 17:14), kuurawa nomunondo (Joshua 10:37), kudzipwa (Jobho 7:15), uye kunyudzwa (Jona 2:5). Nokudaro, mweya unofa.
Kana ukarava Bhaibheri kubvira kubutiro kusvikira kubutiro, hausati uchizotongowana chikamu chamashoko chokuti “mweya usingafi.” Mweya womunhu hausati uri mudzimu. Dzidziso yomweya usingafi haisati iri dzidziso yeBhaibheri. Idzidziso yaSatani namadhemoni ake. Jehovha anovenga nhema dzose dzorudzidziso.—Zvirevo 6:16-19; 1 Timotio 4:1, 2.
Masvikiro
Imwe nzira iyo Satani anotsausa nayo vanhu iri kupfurikidza namasvikiro. Svikiro munhu anokwanisa kugamuchira mashoko nomutoo wakananga kubva kunyika yemidzimu. Vanhu vazhinji kwazvo, kubatanidza masvikiro amene, vanodavira kuti aya mashoko anobva kumidzimu yavakafa. Asi sezvataona muBhaibheri, ikoku hakubviri.—Muparidzi 9:5, 6, 10.
Ko zvino, aya mashoko anobva kuna vanaani? Madhemoni amene! Madhemoni anokwanisa kucherekedza munhu apo anenge ari mupenyu; anoziva mataurire aiita munhu wacho, zvaairatidzika kuva, zvaaiita, uye zvaaiziva. Naizvozvo kuri nyore kwaari kutevedzera vanhu vakafa.—1 Samueri 28:3-19.
Nhau Dzenhema
Imwe nzira iyo Satani anosimudzira nayo nhema pamusoro pavakafa iri kupfurikidza nenhau dzenhema. Nhau dzakadaro dzinowanzotsausa vanhu pazvokwadi yeBhaibheri.—2 Timotio 4:4.
MuAfrica mune nhau zhinji dzinotaurwa pamusoro pavanhu vakaonwa vari vapenyu pashure pokunge vafa. Chaizvoizvo, kuonwa kwakadaro kunoitwa kure nouko munhu wacho aigara. Asi zvibvunze umene, kuti: ‘Kunoratidzika kuva kune mufungo kuti kudai munhu akanga ane simba rokudzoka kubva muvakafa, aizodzokera kunzvimbo iri kure nemhuri yake neshamwari here?’
Uyewo, hakungavi here kuti munhu wacho akaonwa akangotodzana zvake nomunhu akanga afa? Somuenzaniso, vashumiri vaviri vechiKristu vakanga vachiparidzira munharaunda yokumaruwa vakaona mumwe mukweguru uyo akavatevera kwamaawa akati. Apo ivo vakamubvunza, vakaziva kuti murume wacho akafunga kuti mumwe wavashumiri vacho akanga ari munun’una wake akanga afa makore akapfuura. Chokwadika, akanga asina kururama, asi iye akaramba kudavira kuti akanga asina kururama. Fungidzira nhau iyo mukweguru wacho gare gare akaudza shamwari dzake navavakidzani!
Zviono, Zviroto, Uye Manzwi
Pasina panikiro iwe unoziva pamusoro pezvinhu zvechienzi izvo vanhu vakaona, kunzwa, kana kuti kurota. Zvinoitika zvakadaro zvinopfuura simba rohunhu zvinowanzotyisidzira avo vanozviona. Marein, uyo aigara kuMadokero eAfrica, aigaronzwa inzwi rambuya vake mushakabvu richimudana usiku. Atyisidzirwa, Marein aizhamba, achimutsa mhuri yavo yose. Pakupedzisira, iye akapenga.
Zvino, kudai vakafa vaiva vapenyu chaizvoizvo, kune mufungo here kuti ivo vaizotyisidzira vadikanwi vavo? Chokwadika nyangwe. Manyuko amashoko anokuvadza akadaro ndiwo madhemoni.
Asi zvakadiniko namashoko anoratidzika kuva anobetsera naanonyaradza? Somuenzaniso, Gbassay, wokuSierra Leone, akanga achirwara. Akava nechiroto umo baba vake mushakabvu vakaoneka kwaari. Vakamuraidza kuenda kune mumwe muti, kutora shizha, kurivhenganisa nemvura, ndokurinwa. Iye akanga asingafaniri kutaura nomunhu upi noupi asati aita saizvozvo. Akaita izvozvi ndokunaya.
Mumwe mukadzi akataura kuti murume wake akaoneka kwaari humwe usiku pashure pokunge iye afa. Iye akataura kuti iye airatidzika kuva akanaka zvikuru uye akanga akapfeka zvipfeko zvakaisvonaka.
Mashoko akadaro nezviono zvinoratidzika kuva zvakanaka nezvinobetsera. Zvinobva kuna Mwari here? Aiwa, hazvisati zvichidaro. Jehovha ndi“Mwari wezvokwadi.” (Pisarema 31:5) Haasati aizotongobvumira kutinyengedza kana kuti kutinyengera. Madhemoni bedzi ndiwo anoita kudaro.
Asika kune madhemoni akanaka here? Aiwa. Kunyange zvazvo angaratidzika kuva anobetsera pane dzimwe nguva, ose zvawo akashata. Apo Dhiabhorosi akataura naEvha, akaratidzika kuva ane ushamwari. (Genesi 3:1) Asi chii chakava muuyo kwaari pashure pokunge amuteerera ndokuita izvo iye akataura? Akafa.
Iwe unoziva kuti hakusi kwechienzi kuti munhu akaipa ave noushamwari kuna avo vaanoda kunyengedza nokunyengera. “Zino irema, rinosekerera nowarisingadi,” chinodaro chimwe chirevo cheAfrica. Uye Shoko raMwari rinoti: “Satani amene anoramba achizvishandura amene kuva ngirozi yechiedza.”—2 VaKorinte 11:14.
Mwari haasati achataurazve navanhu pasi pano kupfurikidza nezviroto, zviono, kana kuti manzwi anobva munyika yemidzimu. Iye anovatungamirira uye anovarairidza kupfurikidza neBhaibheri, iro rinogona kuita kuti munhu ave “akashongedzerwa zvakakwana nokuda kwebasa riri rose rakanaka.”—2 Timotio 3:17.
Nokudaro, apo Jehovha anotinyevera pamusoro penyengedzo dzaDhiabhorosi, anoita kudaro nokuti iye anotida. Iye anoziva kuti madhemoni vavengi vane ngozi.


text:
Amai Hillary Clinton vapinda munhoroondo yenyika yeAmerica munyaya dzakawanda ndiwo mudzimai wekutanga kudomwa kumiririra bato guru rezvematongerwo enyika muAmerica.
Asi kuti vangaramba vachipinda munhoroondo here nekuita mudzimai wekutanga kutungamira nyika yeAmerica? Ongororo dziri kuitwa dzinoratidza kuti Amai Clinton munhu anodiwa nevamwe asi vamwe vachivashora.
Kuita nhoroondo kwaAmai Clinton kwakatanga muna Chukunguru apo vakakunda sarudzo dzemaprimary dzemaDemocrats.
Ndinotambira kudomwa semunhu achamiririra bato rangu musarudzo dzemutungamiri wenyika.
Amai Clinton vane makore makumi matanhatu nemapfumbamwe ekuberekwa. KuWellesley College muna 1969 vakava mudzidzi wekutanga kutura mashoko akakosha apo vamwe vakapedza zvidzidzo. Amai Clinton vakasangana nemurume wavo VaBill Clinton pachikoro cheYale Law school vakazoroorana uye vane mwana mumwe chete Chelsea.
VaBill Clinton vakasarudzwa kutungamira nyika yeAmerica muna 1992. Amai Clinton munguva iyi vakabva vatanga kunyatsopinda munyaya dzezvematongerwo enyika izvo zvaisaitwa vemadzimai evatungamiri venyika kare.
Mutori wenhau Ron Fournier ange achitevera mhuri yaAmai Clinton kwenguva yakareva. VaFournier anoti Amai Clinton munhu agara akavhura meso ake panyaya dzezvematongerwo enyika.
Asi mhuri yamai Clinton yagara ichikonzera mutauro pane zvimwe. Nyaya dzekuti VaBill Clinton vakamboita gumbo mumba gumbo panze vachidanana nemudzimai aishanda muhofisi uyavo vari mutungamiri wenyika Monica Lewinsky.
Amai Clinton vakamboongororwawo pane dzimwe nyaya. Vanoona nezvematongerwo enyika paGeorge Town University VaStephen Wayne vanoti nyaya idzi dzinopa kuti vamwe vashaye chivimbo naAmai Clinton.
Asi izvi hazvina kumisa Amai Clinton kupinda munhoroondo yeAmerica. Muna 2001 vakadomwa kuita mudzimai wemutungamiri wenyika wekutanga kusarudzwa kuita senator kuNew York.
Muna 2003 vakavhota kuti America irwise Iraq uye muna 2007 vakavhota kuti pavandudzwe mitemo yevanhu vanopinda kuzogara muAmerica kana kuti Immigration Reform Act in 2007. Vakati vanoda mitemo yakajeka panyaya yevanouya kuzogara muAmerica.
Mutungamiri wenyika yeAmerica VaBarack Obama vakavadoma mudare remakurukota avo semunyori mbazi rezvekudyidzana nedzimwe nyika. Vakashanyira nyika zana negumi nembiri. Hapana mumwe akashanyira nyika dzakawanda kudai munhoroodo yeAmerica.


text:
Vamwe vana vakatarisirwa kunyora bvunzo dze O Level gore rino vanogona kutadza kunyora bvunzo idzi zvichitevera danho ratorwa nezvimwe zvikoro rekuti mari dzavanobhadhara kuti vanyore bvunzo idzi dzinge dzabhadharwa neChitatu.
Vamwe vevabereki vane vana vari kunyora bvunzo gore rino vanoti vaiswa parumananzombe nevakuru vezvikoro vavazivisa kuti mari dzekuti vana vavo vakwanise kunyora bvunzo dzeO Level muna Mbudzi wegore rino, dzinofanira kunge dzabhadharwa panotopera zuva mangwana kunyange hazvo boka rinowona nezvebvunzo munyika reZimbabwe Schools Examination Council, kana kuti Zimsec, rakazivisa kuti vabereki vanofanira kunge vabhadhara mari idzi panosvika musi wa21 mwedzi uno.
Mumwe mugari wemuHarare, Amai Abigael Gutuza, avo vane mwana anodzidza pane chimwe chikoro achigara pachikoro ipapo, kana kuti boarding, chiri kuMhondoro Ngezi mudunhu reMashonaland West, vaudza Studio7 kuti havana kufara nedanho ratorwa nechikoro chinodzidza mwana wavo.
Amai Gutuza vati danho iri rauya panguva iyo homwe yavo yakabooka uye vasina kana kwekupotera pakatariswa kusamira zvakanaka kwakaita zvinhu munyika munyaya dzezvehupfumi.
Mumwe mubereki ane mapatya anodzidza pane chimwe chikoro chiri munharaunda yeMarondera, VaJames Chidhakwa, vatsinhira zvataurwa naAmai Gutuza. VaChidhakwa vati vana vavo vaviri vanogona kutadza kunyora bvunzo dzavo dze O Level sezvo zvinhu zvakaita manyama amire nerongo mumabhanga ose munyika.
Zvichakadai, VaJeffrey Chechete, avo vaimbova mumwe wevatungamiri vesangano rinomirira vadzidzi munyika reZimbabwe National Students Union, kana kuti Zinasu, vakurudzira bazi rinowona nezvedzidzo yepasi kuti ripindire munyaya iyi vachiti chinhu chinorwadza kuti mubereki anopedza makore gumi nerimwe chete achiendesa mwana kuchikoro asi vakuru vechikoro vozongomuka vachiti nguva yapera kuti mwana abhadhare mari yekunyora bvunzo.
Tsvagiridzo yaitwa neStudio7 yaburitsa pachena kuti zvikoro zvizhinji zvatora danho iri zvikoro zvine vana vanodzidza vachigara muzvikoro izvozvo.
Vakuru vezvimwe zvikoro vataura neStudio7 vasina kuda kubuda pamhepo vachiti havabvumirwe nemitemo yavo yebasa kutaura nevatori venhau, vati vatora danho iri nepamusana pekuti vachange vasiri muzvikoro izvi panguva iyo vana vachange vari pazororo.
Zvichakadai, munyori mubazi rezvedzidzo, Amai Sylvia Utete Masango, vati tivatumire mibvunzo yakanyorwa asi pataenda pamhepo vanga vasati vapindura mibvunzo iyi.
Nekune rumwe rutivi, gurukota mubazi iri, VaLazarus Dokora, vanga vasiri kudaira nharembozha yavo kudzamara taende pamhepo.
Mashoko akaburuitswa neZimsec anoti boka rebvunzo iri rakawedzera mazuva ekuti vabereki vakwanise kubhadhara mari dzekuti vana vavo vakwanise kunyora dze O Level dzichanyorwa muna Mbudzi wegore rino kubva musi wa 24 Kurume kusvikira musi wa 21 mwedzi unouya richiti rakaona zvakakodzera kuti ripfuudzire mberi mazuva ekubhadhara sezvo zvinhu zvisina kumira zvakanaka munyika munyaya dzekuwanikwa kwemari kumabhanga.


text:
ZVINOTAURWA NEBHAIBHERI
Mhuka
Mhuka dzine zvadzinoita paupenyu hwemunhu mumwe nemumwe. Mabatiro atinoita mhuka ane basa here?
Tinofanira kubata sei mhuka?
ZVINOTAURWA NEVANHU
Vamwe vanofunga kuti vanogona kuita chero zvavada nemhuka. Asi vamwe vanoti mhuka dzinofanira kubatwa sezvinongoitwawo vanhu.
Mumwe murume anorwira kodzero dzemhuka anotaura kuti mhuka dzinofanira kuva “nekodzero yadzo yokuti dzibatwewo zvakanaka kwete kuti dzingoonekwa sezvinhu zvinogona kuwanisa munhu mari.” Anowedzera kuti: “Tinofanira kurega tsika yekungoita chero zvatada nemhuka.”
Vakawanda vanoshamiswa nezvakaitwa nemumwe mukadzi aiva akapfuma chaizvo ainzi Leona Helmsley uyo akasiya $12 miriyoni achiti imbwa yake izochengetwa kana afa uye kuti kana imbwa yacho ikazofa izovigwawo pedyo neguva rake.
Zvokufunga nezvazvo: Unofunga kuti mhuka dzinofanira kubatwa sei?
ZVINOTAURWA NEBHAIBHERI
Musiki weupenyu Jehovha Mwari, akaudza vanhu kuti ‘vave nesimba pahove dzegungwa nepazvisikwa zvinobhururuka zvokumatenga nepazvisikwa zvose zvipenyu zvinofamba panyika.’ (Genesisi 1:28) Saka izvi zvinoratidza pachena kuti Mwari anoona vanhu vakakwirira kana achivaenzanisa nemhuka.
Izvi zvinowedzera kusimbiswa nemashoko okuti: “Mwari akatanga kusika munhu nomufananidzo wake, akamusika nomufananidzo waMwari; akavasika munhurume nomunhukadzi.”—Genesisi 1:27.
Kusikwa kwatakaitwa “nomufananidzo waMwari” kunotisiyanisa nemhuka pakuti tinokwanisa kuratidza unhu hwaMwari, hwakadai seuchenjeri, kururamisira, uye rudo. Takasikwa tiine chido chekunamata uye chekuva netsika dzakanaka. Mhuka hadzikwanisi kuita izvi nekuti hadzina kusikwa “nomufananidzo waMwari.” Mhuka dzakaderera kana tichidzienzanisa nevanhu uye hadzina kusikwa kuti dzibatwe sezvinoitwa vanhu.
Izvi zvinoreva here kuti vanhu vanofanira kubata mhuka neutsinye? Kwete.
Mwari akapa vaIsraeri mutemo wokuti mhuka dzipiwe nguva yekuzorora, dzipiwe zvokudya, dzibatsirwe padzainge dzichida rubatsiro, uye dzidzivirirwe kuti dzisakuvara.—Eksodho 23:4, 5; Dheuteronomio 22:10; 25:4.
“Unofanira kuita basa rako mazuva matanhatu; asi urege pazuva rechinomwe, kuti nzombe yako nembongoro yako zvizorore.”—Eksodho 23:12.
Kuuraya mhuka kwakaipa here?
ZVINOTAURWA NEVANHU
Vamwe vavhimi uye vabati vehove vanoita mitambo yekuuraya mhuka, kana kunakidzwa nekuona kuti ndiani anouraya dzakawanda. Vamwe vanobvumirana naLeo Tolstoy, munyori wemabhuku wekuRussia, uyo akanyora kuti kuuraya mhuka uye kudzidya “chitori chivi.”
ZVINOTAURWA NEBHAIBHERI
Mwari anobvumira vanhu kuuraya mhuka kuti dzisavakuvadza uye kuti vawane zvekupfeka. (Eksodho 21:28; Mako 1:6) Bhaibheri rinotiwo vanhu vanogona kuuraya mhuka kuti vawane zvokudya. Genesisi 9:3 inoti: “Mhuka dzose mhenyu dzinofamba dzingava zvokudya zvenyu.” Jesu chaiye akabatsira vadzidzi vake kuti vabate hove dzavakazodya.—Johani 21:4-13.
Kunyange zvakadaro, Bhaibheri rinoti Mwari ‘anovenga munhu wose anoda zvechisimba.’ (Pisarema 11:5) Mashoko aya anoratidza kuti Mwari haadi kuti tikuvadze mhuka kana kudziuraya nechinangwa chekungonakidzwa kana kuti chemakwikwi.
Bhaibheri rinoratidza kuti Mwari anokoshesa chaizvo upenyu hwemhuka.
Bhaibheri rinotaura kuti panguva yaaisika zvinhu, ‘Mwari akaita mhuka dzomusango maererano nemarudzi adzo nezvipfuwo maererano nemarudzi azvo nezvinokambaira zvose zvenyika maererano nemarudzi azvo. Mwari akaona kuti zvakanga zvakanaka.’—Genesisi 1:25.
Bhaibheri rinotaura nezvaJehovha richiti: “Anopa mhuka zvokudya zvadzo.” (Pisarema 147:9) Mwari akasika nyika nezvose zviri mairi kuti mhuka dziwane zvekudya zvakakwana nepokugara.
Mambo wevaIsraeri ainzi Dhavhidhi akanyengetera achiti: “Haiwa Jehovha, munoponesa munhu nemhuka.” (Pisarema 36:6) Somuenzaniso, Jehovha paakaparadza nyika yose nemafashamo, akachengetedza vanhu 8 nemarudzi ose emhuka.—Genesisi 6:19.
Zviri pachena kuti Jehovha anokoshesa chaizvo mhuka dzaakasika, uye anoda kuti vanhu vadzikoshesewo sezvaanoita.
“Munhu akarurama anotarisira mweya wechipfuwo chake.”—Zvirevo 12:10.


text:
Munhu Anogona Here Kuti Haachadi Kuva Mumwe weZvapupu zvaJehovha?
Hongu. Munhu anonzi aramba kuva musangano redu kana aita zvinhu zviviri zvinotevera:
Aita zvekutaura ega. Kana munhu asingachadi kuzivikanwa semumwe weZvapupu zvaJehovha, anogona kuita zvekutaura kana kuti kuita zvekunyora.
Maitiro ake. Anogona kunge ava kurarama nenzira inoratidza kuti haachadi kuva mumwe weZvapupu zvaJehovha. (1 Petro 5:9) Semuenzaniso, anogona kunge ava kuenda kune imwe chechi uye achitoratidza kuti ava kuda kuva nhengo yechechi iyoyo.—1 Johani 2:19.
Ko kana munhu asingachaparidzi kana kuti asingachapindi misangano yenyu? Munoona munhu iyeye seanenge atoramba kuva mumwe weZvapupu zvaJehovha here?
Aiwa. Munhu anenge azvibvisa musangano redu kana kuti anenge ati haachadi kuva Chapupu chaJehovha , akasiyana nemunhu anenge asisina kusimba pakutenda. Kazhinji kacho vanhu vaya vanenge vaita sevadzikira pakunamata, hazvirevi hazvo kuti vanenge vatosiya kutenda, asi kuti vanogona kunge vakaodzwa mwoyo nezvimwewo zvinhu. Pane kuti tibva tangosiyana nevanhu vakadaro, tinoedza kuvanyaradza uye kuvatsigira. (1 VaTesaronika 5:14; Judha 22) Kana munhu wacho achida kubatsirwa, vakuru vemuungano vanotungamirira pakubatsira munhu iyeye kuti asimbezve pakunamata.—VaGaratiya 6:1; 1 Petro 5:1-3.
Zvisinei, vakuru havana masimba ekumanikidza munhu kuti arambe ari mumwe weZvapupu zvaJehovha. Munhu mumwe nemumwe anozvisarudzira zvaanoda panyaya yechitendero. (Joshua 24:15) Tinodavira kuti vanhu vanonamata Mwari vanofanira kumunamata nemwoyo wese.—Pisarema 110:3; Mateu 22:37.


text:
Ichi Trip yaiti kubva ERLC Summit pamusoro Gospel uye marudzi Reconciliation. Below ndiro chinyorwa kubva mashoko kuti.
Manheru ano, Ndanga akakumbira kutaura millennials uye kwemarudzi kuyananiswa. Uye ndinonzwa neropafadzo kumira pano uye kushanda sechikamu ichi chinoshamisa nesimba kune kubatana mukereke yaMwari.
Somunhu rapper, Ndagara chikamu yakawanda Concerts mumakore pamwe yakawanda millennials uye vanhu vose zera neeSultan. Uye ndaona kuti mumhanzi zvechokwadi ane nzira rokubatanidza vanhu. Pane dzimwe Concerts apo kunongova wevanotungamirira mumwe wevanhu: pamwe zvose nhabvu moms uye chena Suburban kuyaruka, kana zvose Urban pakoreji vadzidzi, kana zvose vafundisi wokumaodzanyemba Baptist akapfeka khakis (Horaiti, pamwe kwete kuti wokupedzisira). Asi panewo zvakawanda umo marudzi ose vanhu vakuru nevaduku, dema nechena, uye mamwe mapoka akawanda. Uye vanhu vanochengeta kakawanda nokuwirirana kusiyana, uye ndinofunga kuti chinhu here chakanaka uyewo.
Ndichiri kuita izvozvo inotonhora uye anoshamisa, Handifungi kuti sezvo chaizvo sezvo vamwe kuti ani. Zuva nezuva varipo…
Ose zvino ndipo pandichazofunga kutaura munhu anoti vanoda kuva muKristu, asi ivo vanofunga nguva chaizvo hazvina zvakanaka. Pandinovabvunza nei, ivo kundiudza zvose zvavo, vose zvikanganiso zvavo, uye zvose ndakavhiringidza zvavakanga waita kare. Handina nharo navo pamusoro zvavo, asi ndinoita vasundire shure zvekungofungira yavo.
Vari kuzvitutumadza kuti chivi zvimwe disqualifies kuuya kwaKristu, apo ichokwadi chaiyo pakatarisana. Kuva mutadzi hakuiti kutitadzisa Kristu; zviri chikonzero tinofanira naYe. Kana isu kumirira kusvikira tikatarira akakwana akamumbundira tinenge tichimirira nokusingaperi.
Mune mumwe chandinonamatira prices, Charles Spurgeon inotikurudzira kuti kurega kutsvaka pachedu, uye kutanga tichitarira kuna Jesu. Anoti:
"The! iwe unoti, 'Handina kutendeuka zvakakwana.' Izvozvo uchizvichenjerera. 'Handitendi zvakakwana.' Izvozvo uchizvichenjerera. 'Ini ndiri zvakare kukodzera.' Izvozvo uchizvichenjerera. 'Ini havagoni kuziva,'Anodaro mumwe, 'Kuti ndine chimwe kururama.' Hazvina zvikuru kodzero kutaura kuti hamuna chero kururama; asi zviri zvikuru kuipa kutsvaka chero. It…
Vhidhiyo iyi uye mipumburu chinobva Trip kuti General Session panguva Legacy Conference 2013.
ziviso
The dingindira iri musangano iri Soli Deo Gloria, kana Mwari rukudzo oga. Ndizvo dingindira guru. Uye tinoda kuti maonero - kuti vose kubwinya Yose Mwari oga, kuti vazivise ose chete chinhu zvatinoita. Munguva yangu manheru ano, Ndinoda kufunga kuti anoudza wokuparidza yedu.
Kutaurira vanhu nezvaJesu sokuti chimwe chezvinhu izvo tose tinoziva kuti tinofanira kuita, asi tose tinzwe mhosva pamusoro kuita zvakakwana. Ndizvo here? Ndiri ndoga kuti? Kunyange chete vhiki rino zvekare, Ndakanga kuora nemhosva nokuti ukama ndakatanga kuvaka nomumwe vavakidzani vangu vorudzii vakatanga idonhe. Handina kumbovapo sezvo kwakaunzwa sezvandinofanira nezvokuvaka pamusoro ukama, uye kuramba kuedza kumuudza nezvaJesu. Uye zvinoita sokuti Ndinonzwa iyi nzira kazhinji. Mubvunzo ndinoda kubvunza Ndokusaka? Chii mwoyo maonero anofanira wakaiswa? Ndinoda pfungwa dzangu kuti kuvandudzwa. Ndine kuyeuka nei ndiri…
Kana paine Genre mimhanzi nguva dzose kutaura pamusoro uye kudzingirira upenyu hwakanaka, zviri hudyu-hop. Ndinoda hudyu-hop. Ndakada hudyu-hop upenyu hwangu hwose. Pane chimwe chinhu pamusoro ngoma, uye nekudetemberwa, uye simba iri ini nguva dzose wakavhomorwa. Pandakanga ndichiri kuyaruka, pandaiva asiri mukirasi kana vakarara - kana vakarara mukirasi - I akanga achiteerera chandinonamatira rap. Ndaive vanonyatsoteerera shoko ravo ose, uye vakanga zvizhinji zvokutaura. Ndinoziva rap vakawanda havasi kuedza kuva vadzidzisi, asi izvozvo hazvirevi Handina kudzidza. Ini ndokunyatsoteerera pfungwa dzavo pamusoro upenyu hwakanaka - uye ndakafarira zvandakanzwa.
Ndaiva kufarira nziyo se "Mari Ko chinhu,"Uye ndakanga kuteerera Albums nemazita okuremekedza akadai sokuti" Ibva Rich kana Die Kuedza. "Saka zvechokwadi hazvishamisi kuti pfungwa yangu upenyu hwakanaka akanga ane chikwama saka makazara kuti handizvo kunyange pedyo. Yakanga isiri zvose nezvemari, Zvisinei. Ndakadzidza hedonism, zvepabonde, pfuma, irresponsibility, usimbe, zvinodhaka, uye kuwana kuremekedzwa - zvose sezvo zvidimbu kuti puzzle ndiye…
Chii Chinonzi Evhangeri? kubva vachishuva Mwari pamusoro Vimeo.
Imwe vhidhiyo kubva hurukuro yangu vachishuva Mwari. Ivo neni akabvunza kana ndaigona Rap Vhangeri 2 maminitsi. Ichi chaiva kuedza kwangu
Heunoi video of Lecrae, Eric Mason, uye ini kukurukura hip uye Gospel
Recent Gospel Coalition video of Eric Mason, Lecrae, uye ini kukurukura dema vabereki uye “kudzorwa” zvouMwari


text:
Abel Ndooka —
SANGANO rinotungamirira nhabvu munyika muno reZimbabwe Football Association rinoti vabereki vanofanirwa kutsigira vanasikana vane zvipo zvemitambo yakadai senhabvu sezvavanoita kuvanakomana.
Mashoko aya akataurwa nemutevedzeri wemutungamiriri weZifa, Omega Sibanda, svondo rino apo maMighty Warriors ari kukwikwidza kumutambo weCosafa Women’s Championship uri kutambirwa kuBulawayo.
“Isu chishuvo chedu ndechekuti vanasikana vawaniswe mikana yakaenzana nevakomana uye ngavapihwe rutsigiro kunhabvu runopihwa vakomana. MaMighty Warriors edu agara anodadisa kazhinji saka ngativatsigire mumitambo yavo,” anodaro Sibanda.
Zvakadai, Sibanda anoti zvakakosha kuti nyika yose itsigire maMighty Warriors kumutambo weCosafa Women’s Championship.
“Sekuziva kwenyu mukombe weCosafa tisu tinawo uye tave nemakore mashanu tinawo saka hatidi kuti ubve muno, tinoda kuti tirambe tinawo,” anodaro.
Kare paimbove nekuchema-chema kuti maMighty Warriors aisachengetwa zvakanaka izvo zvakamboona imwe nguva vachidyiswa matemba vari mukembi yekugadzirira mitambo yavo.
Asi, Sibanda anoti zvinhu zvashanduka uye chikwata ichi chiri kuchengetwa zvakanaka chose.
“Chikwata chemaMighty Warriors chinochengetwa neZifa executive saka zvinoreva izvo kuti chiri kuchengetwa zvakanaka. Zvikwata zvedu zvese zvinopihwa ruremekedzo rwakafanana uye zvichichengetwa zvakafanana,” anodaro.
Mutambo weCosafa Women’s Championship une zvimwe zvikwata zvinoti Zimbabwe, Botswana, Kenya, Lesotho, Madagascar, Malawi, Mauritius, Mozambique, Namibia, South Africa, Swaziland neZambia.
MaMighty Warriors ari muboka rekutanga umo ari kusangana neMagadascar, Malawi neZambia.
MaMighty Warriors ndiwo ane mukombe weCosafa uyo akahwina mugore ra2011 mumutambo wakaitirwa muno apo akakunda South Africa 1-0 mufainari.


text:
WASHINGTON —
Vanhu vakawanda munyika vanonzi vari kurarama nechirwere cheshuga vasingazive kuti vanacho.
Mukuru wesangano re Zimbabwe Diabetic Assocaiton, Va Ngoni Chigwana, vanoti veruzhinji vanofanirwa kuenda kuzvipatara kunovhenekwa chirwere ichi nguva ichiripo kuitira kuti vawane rubatsiro kana vaine chirwere ichi.
Nyanzvi munyaya dzehutano dzinoti vanhu vakasawana rubatsiro nguva ichiripo, vazhinji vavo vanozopedzisira vosangana nematambudziko ezvironda zvisingarapike kunyanya mumakumbo izvo zvinozoita kuti vadamburwe makumbo aya.
Vamwewo vanotarisana nedambudziko remaziso izvo zvinogona kukonzera kupofomara kana matambudziko aya akatadza kurapwa nguva ichiripo.
VaChigwana vanoti zvakakosha kuti vanhu vawane ruzivo rwakakwana pamusoro pechirwere ichi sezvo chichikwanisika kuraramika nacho kana chikakurumbidzirwa uye murwere akatevedzera zvaanenge audzwa navana chiremba kuti apote achiita.
Mumwe mudzimai ari kurarama nechirwere cheshuga, Amai Ndlovu, avo vanogara kuGwanda, vanoti zvakavatorera nguva kuti vazive kuti vane chirwere ichi asi vari kufara sezvo pari zvino vave kushandisa nzira dzavakaudzwa navana chiremba kuti vabatsirikane pachirwere ichi.
Amai Ndlovu vanokurudzirawo veruzhinji kuti vaende kunovhenekwa kuti kana vane chirwere ichi vawane rubatsiro pachiri nenguva.


text:
Can one have a scientific discourse in Shona?
At the present time one would have to say no. However, this need not be so. During the liberation war a large social and political vocabulary developed to ‘educate the masses’. At that time it was quite possible to hold forth on world politics and political theory, in Shona at least. Much of the vocabulary persists but it has not developed.In science however, these developments are still very far beyond the horizon.
In order to make some progress in this it is essential to develop a significant amount of written material that discusses scientific ideas in our languages. This will permit the development of the necessary vocabulary and dexterity in handling the ideas in the vernacular. It is not likely that Shona or Ndebele would supplant English [or whatever the dominant language in the future might be], but they would survive and carry the history and culture of the people into the 21st century and beyond, the same way as German or Swedish.
Nyuteni anga agere zvake pasi pemuti wemuchero. Aiwanzo onekwa zvake ari ega, ari kutsi kwe pfungwa dzake. Musi uyu paaive agere paka donha muchero. Vamwe vanoti muchero uyu waive epuru, vamwe vachiti hapana anoziva nekuti akangoreva kuti ‘epuru’ semufananidzo. Zvimwe raive damba. Zviripo ndezvekuti paka donha damba iri, akatarisa mumuti, ndokucherechedza kuti pabva damba neparawira paka nangana. Izvi zvakamupa pfungwa yekuti: madonhero aya anoita kunge zvinonzi damba iri raita zvekukakatwa. Rarovera pasi zvine simba asi rambotanga rakamira paranga rakarembera. Izvi zvinoreva kuti pane simba riri kushanda apa.
Izvi zvakaramba zvichimugegedura pfungwa, akati izvi zvinotoda kunyatso tsanangurwa. Tsanangudzo yaakawana yakadai: munhu uka donhedza dombo rino wira pasi pepawaridonhedzera. Ukaita rekukanda rakati tande nepasi, rinomboenda kanhambwe, rotanga kudzika kusvika rabata pasi. Ukazorikanda zvakasimba rino enda chinhambwe chirefu rotanga kudzika zve kudzamara razobata pasi. Simba raunenge wapa kudombo rinoita kuti dombo rimboti mberi tande, rozo donha. Izvi zvino reva kuti pane masimba kana kuti mafosi mairi: fosi rekuti dombo riende mberi rakati tande, nefosi rino kakatira dombo pasi. Pano tanga dombo kuenda, ese anenge aripo, asi remberi rinoita richi shomeka, remakakatirwa richiramba riri rimwe chete. Saka ndiro rinozo kurira, dombo rodonha.
Asika, dombo rika kandwa nesimba rakanyanya chaizvo rino svika kure chaizvo risati ratanga kudonha. Saka munhu akatora nganunu woiisa pamusoro pegomo, wochaya bara rayo rakatiwo tande nepasi, toti nesimba rakanyanya zvekuti hari pimike, bara iri rinogona kuramba richingoenda nekuenda pasina mugumo rakangoti tande nepasi nekuti ririkungo kakatirwa pasi nesimba ratingati zvino gakato. Rikaramba richienda kudaro rino dzamara radzoka paratangira, rapoterera. Paakaita pfungwa iyi abva angoona kuti ndizvo zvinoita mwedzi.
Mwedzi une simba chairo rekuenda mberi uri mudenga asi uno gara waka donzwa nepasi pano, saka uchingo gara uchi poterera. Mapoterero anoita mwedzi ndiwo mapotererowo anoita pasiredu richi poterera zuva. Se munhu aive neruzivo nezve nyenyedzi, akabva aona kuti gakato iri ringato tsanagura zvakawanda zvino onekwa mudenga. Munguva yake hazvaigoneka kupima simba regakato iri, vaitoita rekuverengera. Mazuva ano zvava kukwanisika. Zvinoto nakidza kuti mupimo wegakato wavakawana nguva dzaNyuteni wekuverengera ne watino wana mazuva ano nekupima zvakatoenzana.
Farai Madzimbamuto


text:
Sangano reZimbabwe Election Support Network (ZESN) rinoti komisheni yezvesarudzo, yeZimbabwe Electoral Commission, ZEC, rinofanira kudoma kambani ichanyoresa vanhu kuvhota nemhando yeBiometric Voter Registration(BVR).
Asi nyanzvi dzinoti ZEC inogona kushandisa nzira yaishandiswa kare nekuda kwechinono chairi kuita.
Sangano iri rinoti ZEC inofanira kudoma nechimbi chimbi kambani ichapihwa basa yekunyoresa vavhoti pachishandiswa BVR kuti itange basa sezvo sarudzo dza2018 dzave pedyo.
Vachitaura pamusoro peBVR pachirongwa cheQuill Speak muHarare, mukuru weZESN, Amai Rindai Chipfunge –Vava, vakati ZEC inofanirawo kujekesa mitemo yekuti chirongwa ichi chichashandiswa sei, sezvo pasina ruzivo kumapato ezvematongerwo enyika pamwe neveruzhinji pamusoro pechirongwa ichi.
Vati ongororo yavakaita yemichina yeBVR, yakaitwa nemakambani ari kuda kupihwa neZEC, yakaratidza kuti michina iyi inononaka.
Vakatiwo zvakakosha kuti Zec ishandiswe vadzidzi vemuzvikoro zvepamusoro kuti vashande sevanhu vachange vachinyoresa vanhu pachirongwa cheBVR sezvakaitwa kuKenya.
Amai Chipfunde- Vava vanoti zviri pachena kuti hurongwa hweBVR huri kufarirwa neveruzhinji uye huchapedza mamwe matambudziko ange achiwanikwa pagwaro revavhoti rekare.
Mukuru weElections Resources Centre, VaTawanda Chimhini, vaudza Studio7 kuti zviri pachena kuti chirongwa cheBVR chinenge chiri nani kudarika nzira dzaishandiswa kare.
ZEC yatove kumashure pahurongwa hwayo hwekunyoresa vavhoti hwayakatura kuparamende.
Pahurongwa uhwu ZEC yaifanira kunge yakatanga kunyoresa vavhoti muna Kubvumbikusvika munaMbudzi.
Asi kusvika nhasi haisati yatombodoma kana kambani yaichashanda nayo pabasa iri.
Nyanzvi munyaya dzemutemo uye vachidzisa paKent University kuBritain,VaAlex Magaisa, vaudza Studio7 kuti zvese zviri kuitika izvi zvinofanira kusuwisa veruzhinji.
Vati mutemo hauna kunyatsojeka, uye pane mukana mukuru wekuti vanhu vanogona kunyoreswa pachishandiswa nzira dzakare.
VaMagaisa vanotiwo zviri pachena kuti ZEC haikwanisi kuzvimirira uye inotoita zvinodiwa nehurumende.
Amai Chipfunde-Vava vanoti zvakakosha kuti chirongwa chekunyoresa vavhoti chitange pachine nguva nekuti hapana ruzivo pamusoro pechirongwa ichi.
VaChimhini vati sezvo BVR ichishandisa mitezo yemuviri yakaita sezvigunwe maziso nezvimwe pane vanhu vari kuudzwa manyepo nekutyityidzirwa uye izvi zvinogona kukanganisa zvichabuda musarudzo.
Hatina kukwanisa kunzwa divi reZEC panyaya iyi. Asi zvichitevera kuongorora kwavakaita michina yeBVR kubva kukambani yekuGermany neChina, veZEC vakatoendesa magwaro ekuti vanoda kushanda nekamabani ipi kune veState Procurement Board avo vane mvumo yekutora danho rekupedzesera panyaya iyi.


text:
Rudo Nemufaro Zvinowanikwa Here Panguva yeKrisimasi?
“Zviri nyore kuerekana wava kumhanya-mhanya uchigadzirira mazororo. Zvinhu zvinoitwa panguva yezororo unopedzisira wava kuzviita kuti zvingopfuurawo uye hauwani nguva yakawanda yokuva nehama neshamwari nokuti unenge uine zvakawanda zvokuita. Pane kuti tifare sezvatinenge tichida, dzimwe nguva tinopedzisira pfungwa dzava kupishana.”—BRAD HENRY AIMBOVA GAVHUNA WEOKLAHOMA [U.S.A.], 23 DECEMBER 2008.
NGUVA yeKrisimasi painenge yava kusvika, nziyo, mafirimu nezvirongwa zvepaTV zvinoita kuti vanhu vafare uye vave nemanyukunyuku. Unofunga kuti chii chinonyanya kuita kuti vanhu vanzwe saizvozvo? Kuti kungava
- Kuyeuka Jesu here?
- Kunakidzwa nokupa vamwe zvipo here?
- Kubatsira vanotambura here?
- Kuwana nguva yokuva nehama here?
- Kubatsira kuita kuti pave norugare here?
Sezvakataurwa naGavhuna Henry ane mashoko ari kuruboshwe, vakawanda vanopemberera Krisimasi havabudiriri kuita zvavanenge vachida zvataurwa pamusoro apa. Kazhinji panguva yeKrisimasi vanhu vanopedzisira vanyura mune zvokutengeserana, vanova nezvakawandisa zvokuita uye vanoguma vava kunetseka. Zvingaitika here kuti rudo nomufaro zvinotarisirwa nevanhu paKrisimasi zvivanzvenge?
Bhaibheri rinotikurudzira tose kuti tiyeuke Jesu Kristu, tive nerupo, tibatsire vanotambura uye tiwane nguva yokuva nevomumhuri medu. Rinotidzidzisawo zvatingaita kuti tigarisane nevamwe. Saka pane kutsanangura kuti sei vamwe vasingapembereri Krisimasi, * nyaya dzino dzinotaura nezvemusoro uri pakavha dzichakurukura mibvunzo inotevera:
- Vamwe vanofunga kuti chii chinofanira kuita kuti vanhu vapemberere Krisimasi?
- Sei vachitadza kubudirira kuita zvavanenge vachida panguva yeKrisimasi?
- Ipfungwa dzipi dziri muBhaibheri dzakabatsira mamiriyoni evanhu kuti vawane chimwe chinhu chiri nani kupfuura Krisimasi?
^ ndima 10 Kana uchida kuona zvikonzero zviri muBhaibheri zvinoita kuti vamwe vasapemberera Krisimasi, ona nyaya inoti “Vaverengi Vanobvunza Kuti—Nei Vamwe Vanhu Vasingapembereri Krisimasi?”


text:
Nhau 41: Nyoka Yendarira
Ko iyo inoratidzika senyoka chaiyo yakamonera danda here? Kwete. Nyoka yacho yakaitwa nendarira. Jehovha akaudza Mosesi kuiturika padanda kuti vanhu vagoitarira ndokuramba vari vapenyu. Asi dzimwe dziri pasi inyoka chaidzo. Dzaruma vanhu ndokuvarwarisa. Ko unoziva kuti nei here?
Nemhaka yokuti vaIsraeri vapopotera Mwari naMosesi. Vanonyunyuta kuti: ‘Makatibudisireiko muEgipita kuti tifire murenje rino? Hamuna zvokudya kana mvura. Tafinhwa nokudya iyi mana.
Asi mana izvokudya zvakanaka. Jehovha akaipa kwavari nenenji. Nenenjiwo akavapa mvura. Asi vanhu havazi kuonga matarisirirwe avaitwa naMwari. Saka Jehovha anotuma idzi nyoka dzinouturu kuzoranga vaIsraeri. Nyoka dzinovaruma, uye vazhinji vavo vanofa.
Pakupedzisira vanhu vanosvika Mosesi ndokuti: ‘Tatadza, nokuti tapopotera Jehovha nemi. Zvino nyengeterai kuna Jehovha kuti abvise idzi nyoka.’
Mosesi anonyengeterera vanhu. Jehovha anoudza Mosesi kuita iyi nyoka yendarira. Anomuudza kuti iturikwe padanda, uye kuti ani nani anorumwa anofanira kuitarira. Mosesi anoita chaizvo zvataurwa naMwari. Zvino vanhu vairumwa vaitarira nyoka yendariro ndokunayazve.
Pane chifundo chokufunda makuri. Isu tose, nenzira yakati kuti, takafanana navaIsraeri ivavo vairumwa nenyokadzo. Tiri mumugariro wokufa. Tarisa kwose, uchaona kuti vanhu vanokwegura, vanorwara, vanofa. Imhaka yokuti munhu nomukadzi vokutanga, Adhama naEvha, vakatsauka kuna Jehovha, uye isu tose tiri vana vavo. Asi Jehovha akaita mutoo wokuti tigorarama nokusingaperi.
Jehovha akatuma Mwanakomana wake, Jesu Kristu, kupasi. Jesu akaturikwa padanda, nokuti vanhu vazhinji vaifunga kuti akaipa. Asi Jehovha akapa Jesu kutiponesa. Kana tikamutarira, tikamutevera, ipapo tingawana upenyu husingaperi. Asi tichadzidza zvimwe pamsoro paikoku gare gare.
Numeri 21:4-9; Johane 3:14, 15.
Mibvunzo
- Pamufananidzo, chii chakamonerwa padanda, uye nei Jehovha akaudza Mosesi kuti achiise ipapo?
- Vanhu vanoratidza sei kusaonga zvose zvavakaitirwa naMwari?
- Vanhu vanokumbira Mosesi kuti aitei pashure pokunge Jehovah atumira nyoka dzine uturu kuti avarange?
- Nei Jehovha achitaurira Mosesi kuti aite nyoka yendarira?
- Chidzidzoi chatinogona kudzidza munyaya iyi?
Mibvunzo yokuwedzera
- Verenga Numeri 21:4-9.
Inyeveroi yatinopiwa kubva pakunyunyuta kwevaIsraeri pamusoro pezvinhu zvavakapiwa naJehovha? (Num. 21:5, 6; VaR. 2:4)
Mumazana emakore akatevera, vaIsraeri vakashandisa sei nyoka yendarira, uye Mambo Hezekia akaitei? (Num. 21:9; 2 Madz. 18:1-4)
- Verenga Johane 3:14, 15.
Kuiswa kwenyoka yendarira padanda kwakafananidzira sei kuroverwa padanga kwaJesu Kristu? (VaG. 3:13; 1 Pet. 2:24)


text:
Sarudzo yeChiwundura by-election yosimudza mutauro zvichitevera kuvhota kwevanhu vakawanda vaishandisa zita rimwe chete.
Madzimai ekuMashonaland West owana chouviri kuburikidza nekutengesa sadza kuvatyairi vemagonyeti.
Vechidiki vekuZimbabwe vopinda mumakwikwi e First Global 2017 Challenge ari kuitirwa muWashington DC.
Bhanga guru renyika ronetsekana ne inflation iri kuramba ichitemesa nyika musoro.
Zimbabwe inokundwa 1-0 neNamibia mumitambo yeAfrica Nations Championship.
Muchirongwa che LiveTalk na8pm tiri kutarisa zvakabuda musarudzo ye by-election kwaChiwundura.
Kana muchida kupinda muchirongwa ichi, kanawo kutumira mashoko kuStudio7, shandisai WhatsApp panhamba dzinoti 001 202 465 0318.
Vanoda kuteerera Studio7, tibateyi na7pm pamasaisai anoti 909 am ne 4930 Kilohertz paShortwave mazuva ose.
Musakanganwa kutifarira paFacebook peji redu re VOA Shona.
Kurudzirai hama neshamwari kuti dzitifarire paFacebook yedu.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
6 Zvino shoko raJehovha rakaramba richiuya kwandiri, richiti:
2 “Mwanakomana womunhu, tarira kumakomo aIsraeri, uprofite+ kwaari.+
3 Uti, ‘Haiwa imi makomo aIsraeri, inzwai shoko raChangamire Ishe Jehovha:+ Zvanzi naChangamire Ishe Jehovha kumakomo nokuzvikomo,+ kuhova nokumipata: “Tarirai! ndiri kuunza bakatwa pamuri, uye ndichaparadza nzvimbo dzenyu dzakakwirira.+
4 Atari dzenyu dzichaitwa matongo,+ zvigadziko zvenyu zvokupisira rusenzi zvichaputswa, uye ndichaita kuti vanourayiwa venyu vawire pamberi pezvidhori zvenyu zvinosemesa sendove.+
5 Ndichaisa zvitunha zvevanakomana vaIsraeri pamberi pezvidhori zvavo zvinosemesa sendove, uye ndichaparadzira mapfupa enyu kumativi ose eatari dzenyu.+
6 Munzvimbo dzenyu dzose dzamunogara,+ maguta achaparadzwa,+ nzvimbo dzakakwirira dzichaitwa matongo, kuti dziparadzwe+ uye kuti atari dzenyu dziparadzwe dzoputswa,+ zvidhori zvenyu zvinosemesa sendove zvinyangarike,+ zvigadziko zvokupisira rusenzi zvigurwe+ uye mabasa enyu aparadzwe.
7 Anourayiwa achawira pakati penyu,+ uye muchaziva kuti ndini Jehovha.+
8 “‘“Pazvinoitika ndichaita kuti muve nevanosara, vanopukunyuka pabakatwa pakati pemarudzi, pamunoparadzirwa kunyika dzose.+
9 Vanopukunyuka venyu vachandiyeuka vari pakati pemarudzi kwavachange vatapwa,+ nokuti ndave ndakaora mwoyo nokuda kwemwoyo yavo inofeva yakatsauka ichindisiya+ uye nokuda kwemaziso avo anoita ufeve achitevera zvidhori zvavo zvinosemesa sendove;+ uye zviso zvavo zvicharatidza kusemeswa nezvinhu zvakaipa zvavakaita muzvinhu zvavo zvose zvinosemesa.+
10 Vachaziva kuti ndini Jehovha; handina kutaura pasina+ nezvokuvaitira chinhu ichi chinotambudza.”’+
11 “Zvanzi naChangamire Ishe Jehovha, ‘Ombera,+ utsike netsoka yako, uti: “Maiwe kani!” nokuda kwezvinhu zvose zvinosemesa zvakaipa zveimba yaIsraeri,+ nokuti vachaurayiwa nebakatwa,+ nenzara+ uye nedenda.+
12 Munhu ari kure+ achafa nedenda; munhu ari pedyo achaurayiwa nebakatwa; munhu akasara uye akachengetedzwa achafa nenzara, ndichapedzera hasha dzangu pavari.+
13 Imi muchaziva kuti ndini Jehovha,+ kana vanourayiwa vavo vava pakati pezvidhori zvavo zvinosemesa sendove,+ kupoteredza atari dzavo,+ pamusoro pezvikomo zvose zvakakwirira,+ pamusoro pemakomo pose+ nepasi pemiti yose yakasvibirira+ nepasi pemiti mikuru yose ine mapazi mazhinji,+ nzvimbo yavakapira kunhuhwirira kwakanaka kuzvidhori zvavo zvose zvinosemesa sendove.+
14 Ndichavatambanudzira ruoko rwangu,+ ndoita kuti nyika yacho ive dongo, uye ive nzvimbo isina chinhu kupfuura renje riri nechokuDhibra, munzvimbo dzavo dzose dzavanogara. Vachaziva kuti ndini Jehovha.’”
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Ezekieri 6
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Kingstone Mapupu —
KANA vamwe vachitaura vanoti, “Hakuna baba vakadaro!”
Murume kumera mitumba yemazamu anodarika emunhukadzi?
Kuti zvanyanyodii?
Izvi ndizvo zvakaita kumurume anoshanda saforomani papurazi riri kuShamva, kuMashonaland Central Province uyo amera mitumba yemazamu mushure mekunge auraya mukweshwa wenyoka “yemuridzi” iyo yainge yamupindira mumba make iye arere husiku.
Achingopedza kuuraya nyoka iyi, mumwewo murume akabva auya kwaari achibongomora kuchema apo aiti ndiye muridzi wezinyoka rainge rauraiwa. Zvino murume wekuti ndiye muridzi wenyoka yakauraiwa iyi ava mushakabvu — akabva afa — avawo bambo vekumera mazamu havachaziva zvekuita, ari kungokura.
Zexy Ndelema (46), uyo anova foromani papurazi reChipunza padyo nenzvimbo yemabhizimisi inozivikanwa nekuti Kariba mumugwagwa unobatanidza Harare neShamva, anoti ashaya zano rekuita nemitumba yemazamu aya.
Anoti pane nyoka yakapinda mumba make husiku iye arere, paakaiona ndokuiuraya. Pakazouya murume aichema nekupopota achimuti akange aurairei chikara ichi.
Musi wapinda nyoka iyi mumba make, anodaro Ndelema, aive arere nemudzimai wake — Enifa Sango (37) — nguva dziri kuma9 dzehusiku apo akanzwa kushita ndokubva abatidza mwenje.
“Ndipo pakatangira ma1 acho!
“Imba yatakazotama mataiva umu yaiva nemarooms matatu, saka nyoka iyi yaiva mune imwe room apo ndakanovhura dhoo ndokuwana yakaita hata kuseri kwegonhi.
“Ndakashevedza gadhi aiva akachengeta kugaraji redu achibva auya nechidanda icho ndakashandisa kuuraisa nyoka iyi,” anodaro Ndelema.
Mushure mekuiuraya, Ndelema anoti akatora nyoka iyi ndokuisungirira pamuti apo akaisiya kwemazuva achiti vanhu vaione.
Ndelema anoti murume ainzi John Dhimizhu, uyo aimbova foromani papurazi iri, akazouya kumba kwake achichema achiti aida kuziva chikonzero “chaita kuti iwe uuraye nyoka yangu”.
“Dhimizhu, uyo aiva chizvarwa chekuMozambique, akauya pano achiti iyi inyoka yake uye anoitora semwana wake. Akati mumba mangu nyoka iyi yakange yauya kuzotsvaga chikafu, yainge yava nenzara.
“Murume uyu akati zvakare nyoka iyi haisi imwe chete, asi kuti dzakawanda uye dzinogara kumunda wake wemabanana. Akanditi musi uyu vadzimai vake vainge vanonoka kudzibikira chikafu izvo zvakakonzeresa kuti nyoka iyi izopinda mumba mangu,” anodaro Ndelema.
Anoti Dhimizhu ndiye aimbogara imba yakazopindwa nenyoka iyi.
Dhimizhu anonzi akagara imba iyi kuma1970, mushure ndokuzoburitswa basa rehuforomani apo purazi iri ratorwa kubva kumuchena airishandisa richigariswa vanhu patsva neHurumende.
“Ini ndakazopinda muimba iyi pakaburitswa Dhimizhu, ndikazobudamo nekuda kwedambudziko randava naro iri ndichizogara kuno kwandava kugara,” anodaro Ndelema.
Mazamu akamera murume uyu akakura zvakasiyana, rekuruboshwe ihombe kudarika rekurudyi – ose achiita seanoyamwiwa.
Ndelema anoti nyoka yaakauraya iyi akazonoikanda muchimbuzi, Dhimizhu achinzi akamuudza kuti anoda nyoka yake iri mhenyu.
“Mushure memazuva mashoma ndauraya nyoka iyi – muna 2015 imomo – mazamu angu akatanga kufutunuka, pakutanga achiita semapundu achirwadza kana kuti kuswinya . . . mazamu kuita kunge musikana. Akazoramba achikura kusvika izvozvi apo akambomira kukura, haarwadze kana kubuda mukaka.
“Chava kunyanya kundinetsa ndechekuti munhu akandiroya, iye Dhimizhu, akafa. Vadzimai vake vakadzokera kwavo kuMozambique uye vana vake vakapera kufa – haana hama yandinoziva kuti ndinochema kwairi,” anodaro.
“Inyaya iri pachena iyi, ndakaroyiwa nekuti kubva ndichikura handina kumbobvira ndakaona nyoka seyandakauraya. Yaisava neruvara rwaioneka uye yaisanduka rudzi ichimboita segrey, silver, yellow, purple kunyangwe payainge yafa.”
Ndelema anoti akangonzi naDhimizhu “uchazviona” uye akaedza kumukumbira ruregerero asi muridzi wenyoka iyi akaramba kumunzwira tsitsi.
“Ndakaenda kukiriniki yeChipfumbi ndikanonzi chivanhu ivo vachiti vainge vazvitadza. Ndava kutsvagawo rubatsiro – kuchivanhu kana kumaporofita.
“Pane mumwe akandipa jira dzvuku randinogara naro uye randinoshandisa kukwiza sauti pamazamu aya.”
Ndelema anoti kwaanofamba anoudzwa zvakawanda – pamwe pacho achinzi akagadzirwa nemudzimai waakarambana naye.
“Ndine mudzimai wandakarambana naye mugore ra2000 uyo ndakaita naye vana vatatu, zvinonzi nemaporofita ndiye akandigadzira asi iye anoramba nyaya iyi,” anodaro.
Ndelema anotiwo mamwe mashoko ari kuti akagadzirwa nevamwe vanhu vanodawo chigaro chehuforomani chaanacho.
“Nyaya inonetsawo papurazi pano pane zvakawanda zvinoitika zvehuroyi. Mwedzi wakapera imwe chembere yakabuda nyoka murokwe pazere vanhu apo paiva nen’anga yaichenura nzvimbo ino. Nyoka iyi yakadzvamutsa vanhu ikanokwira mumuti wemupuranga apo panonzi ndipo panotandarira varoyi. Vanhu vakatadza kuiruya ikasiiwa irimo,” anodaro Ndelema.
Mumwe murume wemukomboni iyi anonzi akabvisa mupuranga uyu makwati akatsiurwa nedzimwe chembere dzemo kuti asiyane nawo uchinzi unoera.
“Ndakauya muno muna 2000 ndichibva kuRaffingora ndokusvikotanga kushanda kupurazi rekwaSpring ndokuzouya pano, nekuziva kwangu basa ndinokwidziridzwa nguva nenguva.
‘‘Kumusha ndinobva kuKenzamba, kuAlaska Mine, kuChinhoyi. Chandinongodawo kubatsirwa nevanokwanisa,” anodaro.
Papurazi iri panonziwo pane mutambi wenhabvu akafa apo akadhumana nemubati wepagedhi mwedzi ichangodarika, izvo zvinonzi zvine chekuita nehuroyi.
Mashoko aya anotsinhirwa naVaMichael Mutizwa vemunzvimbo iyi.
“Nzvimbo ino inotyisa, tine chikwata chebhora chakabva kune rimwe purazi muno, mumwe mutambi wavo apo akanodhumana nagoalkeeper wedu achibva angofira ipapo. Vakatozobva kuno vakatakura chitunha kudzokera nacho kupurazi kwavo,” vanodaro.
Vanoda kubatsira Ndelema vanomubata panhamba dzinoti 0713 027 282.


text:
Vechidiki veZanu PF vanofora muBulawayo vachitsigira mutungamiri wavo, VaRobert Mugabe, avo vari kuitirwa mabiko kuMatopo neMugovera
Vechidiki veZanu PF vanofora muBulawayo vachitsigira mutungamiri wavo, VaRobert Mugabe, avo vari kuitirwa mabiko kuMatopo neMugovera.
Vanhu vopesana maonero avo pachirongwa chekuvandudzaa bumbiro remitemo yenyika kuitira kuti VaMugabe vadome mukuru wevatongi vematare.
Kusada kusiya basa kwaVaMugabe kunonzi kunogona kukonzera kusagadzikana munyika.
Sangano revashandi pasi rose re ILO ropinda munyika kuzoona kana mitemo yevashandi ichiremekedzwa.
Muchirongwa cheWomen’s Roundtable na 8pm tiri kutarisa matambudziko akatarisana nevanhukadzi vanotengesa mumigwagwa.
Kana muchida kupinda muchirongwa ichi, kanawo kutumira mashoko kuStudio7, shandisai Whatsapp panhamba dzinoti 001 202 465 0318.
Vanoda kuteerera Studio7, tibateyi na 7pm pamasaisai anoti 909 am ne 4930 Kilohertz paShortwave mazuva ose.
Musakanganwa kutifarira paFacebook peji redu re VOA Shona.
Kurudzirai hama neshamwari kuti dzitifarire paFacebook yedu.


text:
Vamwe vanamuzvinabhizimisi vemushorobha reMasvingo vari kugunun’una zvikuru nezviri kuitwa nebato reZanu-PF iro vanoti riri kuvamanikidza kubhadhara mari yemusangano webato iri repagore weannual conference uri kuitirwa paMasvingo Agriculture show mwedzi unouya.
Vamwe vanamuzvinabhizimisi vanoti vari kushungurudzwa nevatsigiri veZanu PF avo vari kufamba kupinda muzvitoro zvavo vachivamanikidza kuti vabvise mari. Vanenge vasina mari vanonzi vari kuvhundutsirwa uye kupomerwa mhosva yekuti vanotsigira mapato anopikisa hurumende. Vanonzi vari kuudzwa kuti vacharangwa nenzira dzisiri kuburitswa pachena.
Mumwe muzvinabhizimisi VaAlex Huyo vanoti ivo vakamanikidzwa kubhadhara mari kunyangwe vakazama kutaura kuti vari kushaiwa mari kumabhanga pamwe nedzimwe kambani dzinopa mari.
“Vakomana nemusangano vakandishanyira vachida mari vaitodi vanongoda mari chete havadi zvipo zvedzimwe mhando asi nekunetsana kuri kuita mari. Ndakashaya kuti vanofunga kuti toiwanepi, nemamiriro akaita hupfumi hwenyika saka zvakatiomera asi tongomanikidzwa kubhadhara.”
Gore rino richitanga vana muzvinabhizimusi ava vakambopinda tsekwende yakafanana neiyi apo vakamanikidzwa kubhadhara mari dzekuti bhavadhe remutungamiriri wenyika VaRobert Mugabe ripembererwe muMasvingo.
Mumwe muzvinabhizimisi aramba kudomwa nezita rake nekutyira hupenyu hwake anoti zvinovarwadza kubhadhariswa mari yekuti vatsigiri ve Zanu PF vaite mabiko kwevhiki yose iho hupenyu hwakaoma kudai.
“Isu hatipo pakuti tidonete tiri mumanikidzwa nekuti haitikwanisi nezvakaita mamiriro ekunze, kutimanikidza uku kutidvinyiria isu hatizvidi.”
Komiti iri kuunganidza mari iri kutungamirirwa nemubati wehomwe we Zanu PF muMasvingo VaKiller Zivhu. Asi VaZivhu varamba kuti vari kumanikidza vanhu kubhadhara mari.
Asi sangano rinorwira kodzero dzevanhu reMasvingo Human Rights Trust, rinotungamirirwa naVaMasimba Gonese rashoropodza Zanu PF richiti iri kutyora kodzero dzavanhu.
“Isu tinoona kuti kumanikidza vanhu kuti vabhadhare mari kutyora kodzero dzavo nemapato ezvematongerwe enyika.”
VaZivhu vakaudza vemapepanhau svondo rapera kuti bato ravo rakwanisa kuunganidza zviuru mazana matanhatu emadhora inova mari ichiri shoma zvikuru kuti isvike mamirioni mana avari kuda nokudaro vari kuendererera mberi nekupemha imwe mari.


text:
Munyika hamuna kuwirirana panyaya yemabasa akabatwa nevaive mutongi mukuru wematare kana kuti Chief Justice, VaGodfrey Chidyausiku, avo vakashaya nemusi weChitatu kuchipatara chemuSouth Africa.
Mumashoko avo ekuonekana nevanoita zvemitemo apo vainge voenda pamudyandigere, VaChidyausiku vakati chakanyanya kuvafadza inyaya yekuti vakapa mitongo yakapa kuti zvive nyore kuti ivhu rienda kuvatema pakatanga hondo yeminda muna 2000.
Vakati havana chavanodemba pakuti mimwe mitongo yavakapa yakanzi kutyora bumbiro remutemo nedare reSADC Tribunal iro rakazoputswa mushure mekunge Zimbabwe yati hayaifara nemashandiro aro.
Pane zvinhu zvavanoti zvakavaodza moyo inyaya yekuti munyika makaita bopoto guru pakuti aivatsiva aizosarudzwa sei. Vamwe vaiti Judiciary Services Commission, JSC, haifanire kuva nechekuita nekudomwa kwevatongi sezvo zvichifanira kungoitwa nemutungamiri wenyika chete.
Asi VaChidyausiku vaida kuti bumbiro risavandudzwe richipa JSC mukana wekuti ibatsire mutungamiri wenyika kusarudzo vatongi.
Mutauriri weMDC-T, VaObert Gutu, vanoti afa anaka asi pane mimwe mitongo yakaitwa naVaChidyausiku yavasina kuwirirana nayo sezvo vainge voita sevanotema vaine divi ravakarerekera.
Gweta vari nhengo yePolitburo yeZanu-PF, VaMunyaradzi Paul Mangwana, vanoti semaonero avo VaChidyausiku igamba chairo nemabasa avakabata.


text:
Manikidzo
Muchidzidzo chefundoyetsimba, Fosi (Force) kusvudzira kunoita kuti mutumbi ushanduke mukufamba kwauri kuita, murudzivo rwahuri kufamba kana kuti mukuumbwa kwacho. Izvi zvinoreva kuti fosi inokonzeresa chinhu chine huremu kuti chishanduke muchacha wacho (zvichisanganisa kutanga kufamba kwacho mukubva kumira), i.e. rufangu; kana kuti fosi inokonzeresa mitumbi usina kusimba kuti ushanduke mukuumbwa kwahwo. Fosi inogona kutsanangurwa nenzira dziri nyore dzakadai sekusunda kana kuzvuva. Fosi ine zvose hukuru nerudzivo zvichireva kuti fosi chiyero chemhando yemuchovha. Mutemo wechipiri waNewton, F = ma, pawakatanga kunyorwa wakanga wakati siyanei zvishoma, asi mumashoko akafanana: mutemo wakanyorwa naiye Isaac Newton unoti fosi ikuru (net force) inoshanda pane mutumbi hwakaenzana nerheti yekushanduka kwerunhanhira (momentum).
Fosi inopimwa nechiyero chinonzi Newton (N). Mutemo wechipiri waNewton unoti fosi ine tsazaniso inoti
- Fikuru (net) yakamirira fosi inoyerwa mumaNewtons
- m yakamirira huremu hunoyerwa nema kg
- a yakamirira rufangu runoyerwa muma(m/s2)
Mamwe Mazwi[chinja | edit source]
- Kupangura (force way into) zvichireva kupasura kana kupatsanura.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
8 “Isa hwamanda+ pamuromo wako! Mumwe munhu anouya kuzorwisa imba yaJehovha sezvinoita gondo,+ nokuti vakadarika sungano yangu,+ uye vakadarika mutemo wangu.+
2 Vanoramba vachishevedzera kwandiri vachiti, ‘Haiwa Mwari wangu, isu vaIsraeri tinokuzivai.’+
3 “Israeri akarasa zvinhu zvakanaka.+ Muvengi ngaamutevere.+
4 Ivo vakagadza madzimambo,+ asi handisi ini ndakavatuma. Vakagadza machinda, asi handina kuzviziva. Vakazvigadzirira zvidhori+ nesirivha yavo nendarama yavo, kuti vaparadzwe.+
5 Mhuru yako yaraswa,+ haiwa iwe Samariya. Ndakavatsamwira kwazvo.+ Vacharamba vasingakwanisi kuva vasina mhosva kusvikira rini?+
6 Nokuti chinhu ichi chakabva kuna Israeri.+ Chakagadzirwa nemhizhawo zvayo,+ uye hachisi Mwari; nokuti mhuru yokuSamariya ichatsemurwa-tsemurwa.+
7 “Nokuti vanoramba vachidyara mhepo, uye vachakohwa dutu.+ Hapana pane zviyo zvisati zvakohwewa.+ Hapana zvinomera zvinozobudisa furawa.+ Kana zvikavapo, zvichamedzwa nevanhu vavasingazivi.+
8 “Israeri achamedzwa.+ Zvino vachava pakati pemamwe marudzi,+ somudziyo usingafarirwi.+
9 Nokuti ivo vakaenda kuAsiriya,+ sembizi iri yoga.+ Kana ari Efremu, akatsvaka vadiwa vanobhadharwa.+
10 Uyewo, kunyange vachiramba vachivabhadhara vari pakati pemamwe marudzi,+ ndichavaunganidza; uye vacharwadziwa kwazvo+ kwenguva duku nokuda kwomutoro wamambo nemachinda.
11 “Nokuti Efremu akaita kuti atari dziwande kuti atadze.+ Ava neatari kuti atadze.+
12 Ndakamunyorera zvinhu zvakawanda zvomutemo wangu;+ zvakaonekwa sechinhu chisingazivikanwi.+
13 Vakaramba vachibayira nyama+ sezvibayiro zvangu zvezvipo, uye vakaramba vachidya zvakanga zvisingafarirwi naJehovha.+ Zvino achayeuka kukanganisa kwavo oita kuti vazvidavirire nokuda kwezvivi zvavo.+ Ivo vakadzokera kuIjipiti.+
14 Israeri akakanganwa Muiti wake,+ akavaka temberi;+ uye Judha akaita kuti maguta akavakirirwa awande.+ Ndichatumira moto mumaguta ake uye uchaparadza shongwe dzokugara dzomumwe nomumwe.”+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Hosiya 8
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Mutungamiri wenyika, vanotaura muBulawayo vachirumbidza chirongwa cheZITF
MDC inotungamirwa naVaMorgan Tsvangirai, inoti makanzura ayo eChitungwiza akamiswa basa nezuro zvisiri pamutemo negurukota rezvematunhu, VaSavior Kasukuwere.
Ongororo yakaitwa nemagweta anorwira kodzero dzevanhu inoti kutyorwa kwekodzero dzevanhu muZimbabwe kuri kuramba kuchiwedzera.
Vakaremara vakaburitswa mudzimba dzavaigara paLeopard Cheshire vanopinda muzuva resere vasina pekugara munguva ino yechando.
Muchirongwa cheLiveTalk na8pm tiri kutarisa kubuda kuZimbabwe International Trade Fair muBulawayo.
Kana muchida kupinda muchirongwa ichi, kanawo kutumira mashoko kuStudio7, shandisai WhatsApp panhamba dzinoti 001 202 465 0318.
Vanoda kuteerera Studio7, tibateyi na7pm pamasaisai anoti 909 am ne 4930 Kilohertz paShortwave mazuva ose.
Musakanganwa kutifarira paFacebook peji redu re VOA Shona.
Kurudzirai hama neshamwari kuti dzitifarire paFacebook yedu.


text:
Madhimoni Ariko Here Zvechokwadi?
Mhinduro yeBhaibheri
Hongu. Madhimoni ‘ingirozi dzakatadza,’ dzakapandukira Mwari. (2 Petro 2:4) Ngirozi yokutanga yakazviita dhimoni ndiSatani Dhiyabhorosi, uyo anonzi neBhaibheri “mutongi wemadhimoni.”—Mateu 12:24, 26.
Ngirozi dzakapanduka mumazuva aNoa
Bhaibheri rinotaura nezvengirozi dzakapanduka mafashamo emunguva yaNoa asati aitika richiti: “Vanakomana vaMwari wechokwadi vakaona vanasikana vevanhu, kuti vakanga vakanaka; vakatora madzimai, kureva ose avakasarudza.” (Genesisi 6:2) Ngirozi idzodzo dzakanga dzakaipa kana kuti dzakapanduka “dzakasiya nzvimbo yadzo yokugara yakakodzera” kudenga dzichibva dzazvichinja kuva vanhu venyama kuitira kuti dziite bonde nevakadzi.—Judha 6.
Mafashamo paakatanga, ngirozi idzi dzakapanduka dzakabva dzasiya miviri yenyama dzikabva dzadzokera kudenga. Asi Mwari akabva adzirambidza kuti dzibatane nemhuri yake. Chimwe chirango chadzakapiwa ndechokuti dzakanga dzisingachakwanisi zvekare kufa dzakazvichinja kuva vanhu venyama.—VaEfeso 6:11, 12.


text:
Mhirimo (Zviwanikwa)
Shoko rokuti Mhirimo riri kushandiswa pano kutaura zviwanikwa zvakadai sendarama, ngoda, nzizi, michero zvirimo munyika zvekuti vanhu vanokwanisa kukohwa kubva pazviri vachishandisa - apa kureva chinonzi resources muChirungu. Nekumwe kutaura tinokwanisa kuti zviwanikwa. Nokumwe kutaura shoko rokuti chouviri rinoshanda kuturikira panoda kunzi resources - apa chouviri chiri chiro chinobatsira munhu kugona kuzviraramisa achiwana kudya, mbatya neimba yekugara.
Izwi rokuti kuvirika kana kuirika rinoreva kuwedzera pane zvisina kuzara kuti zvisvike pakuzara. Mwero uyu wezvinhu zvinowedzerwa kusvika pakuzara unonzi mhiriko. Chouviri zvinoreva chiro chiripo chokuti munhu anopota achinokora, kutanha, kana kuwana mamwe mabatiro nacho kuti ararame. Izwi rokuti mhirimo rinoshandiswa kureva hari inotakurirwa doro kubva pamabiko panga pane doro zhinji. Aya ndiwo mashandiro echinonzi resource, chinenge chiri chiro chinokwanisika kunoshandiswa kumwe. Nokudaro mazwi anotodzana aya anenge ndiwo akafanira kuturikira chinonzi resource kuEnglish.
- Mbirimi (Resourceful or Industrious person)
Kurerutsa Mutauro[chinja | edit source]
Nyika yeZimbabwe yakashongedzwa (is resourced) nemhirimo zhinji dzinosanganisira: ngoda; platinum; marasha; nzizi; mapopoma; ivhu rekurima; mhuka dzesango zvichingodaro.
- Kuti basa riri pagutse rino rifambe zvakanaka, vanyori vanofanirwa kushongedzwa zvakakwana, vaine: ruzivo rwemutauro weChiShona; vaine duramazwi uye kugona kushanda paWikipidhiya.
- Mushandirwi anofanirwa kushongedza vashandi vake nemhirimo dzinosanganisira: zvombo nemidziyo yebasa; humhizha hwebasa; uye ruzivo rwenjodzi dziri pabasa iri. Pakuturikira toti An employer must resource his employees with work tools and equipment, work skills and training on the hazards of the job.
- Kazhinji zviri nani kuwanisa munhukadzi chouviri nokuti vanhukadzi vazhinji vane moyo wekubatsira mhuri yose iri pamusha.